source: wikipedia

text: Սերժ Ազատի Սարգսյան (ի ծնե՝ Սերժիկ Ազատի Սարգսյան, ), Հայաստանի Հանրապետության 3-րդ նախագահ (2008-2018 թվականներ), Հայաստանի Հանրապետության 11-րդ եւ 15-րդ վարչապետ (2007 թվականի ապրիլի 4-ից 2008 թվականի ապրիլի 9-ը եւ 2018 թվականի ապրիլի 17-ից ապրիլի 23-ը), Արցախի հերոս, Հայաստանի հանրապետական կուսակցության նախագահ (2007 թվականից), Հայաստանի շախմատի ֆեդերացիայի նախագահ (2004 թվականից), Երեւանի պետական համալսարանի խորհրդի նախագահ (2006-2018 թվականներ)։ Կենսագրություն Վաղ տարիների ուսում Սերժ Սարգսյանը ծնվել է 1954 թվականի հունիսի 30-ին Ստեփանակերտ քաղաքում։ Հայրը՝ Ազատ Ավետիսի Սարգսյանը (1929-2013) ծնունդով Հայկական ՍՍՀ Տեղ գյուղից է։ Ստալինյան բռնաճնշումների տարիներին՝ 1937 թվականին իր պապի ձերբակալությունից հետո՝ տատը ու մանկահասակ երեխաները թիրախավորվել են որպես հակասովետական տարրի բարեկամ։ Տատը Սերժ Սարգսյանի հոր, հորեղբոր ու հոր քրոջ հետ տեղափոխվել է Ստեփանակերտ։ Հայրը դարձել է դարբին ու աշխատել է երկար տարիներ Ստեփանակերտում՝ մինչեւ Արցախյան պատերազմի պատճառով տեղի կոմբինատի փակումը։ Մայրը՝ Նորա Սարգսյանը աշխատել է նույն կոմբինատում որպես ջուլհակ Դպրոցն ավարտելուց հետո՝ 1971 թվականին ընդունվել է Երեւանի պետական համալսարանի Բանասիրական ֆակուլտետը։ 1972-1974 թվականներին ծառայել է ԽՍՀՄ զինված ուժերում՝ Ուրալի շրջանում։ 1979 թվականին ավարտել է ԵՊՀ բանասիրական ֆակուլտետը։ Ուսանող տարիներին եղել է այլ ուսանողների հետ մեկտեղ Կոմերիտմիության անդամ՝ զուգահեռ աշխատելով որպես խառատ Երեւանի էլեկտրատեխնիկական գործարանում։ Ըստ Սարգսյանի՝ իր միջնեկ եղբայրը՝ Ալեքսանդր Սարգսյանը չէր ցանկանում ուսում ստանալ, մինչդեռ կրտսերը՝ Լեւոնը նույնպես սովորել է ԵՊՀ-ում՝ դառնալով արեւելագետ։ Ուսմանը հաջորդած տարիները Վերադառնալով Ստեփանակերտ ու լինելով ՍՄԿԿ անդամության թեկնածու՝ Սերժ Սարգսյանը պարտավոր էր հաշվառման կանգնել կուսակցության Ստեփանակերտի քաղաքային կոմիտեում, որտեղ նրան առաջարկել են ղեկավարել մարզկենտրոնում նոր կազմավորվող ռազմահայրենասիրական դաստիարակությամբ եւ սպորտով զբաղվող բաժինը։ Ստանալով հավաստիացումներ, որ աշխատանքը չի խանգարի իր գերազանց գնահատված դիպլոմային աշխատանքի հիման վրա պաշտպանել թեկնածուական թեզ, Սարգսյանը համաձայնվում է աշխատանքին։ Սակայն, երբ հետագայում փորձել է թեզի հարցերով նորից մեկնել Երեւան, նրան հասկացնել են տվել, որ ուրախ պետք է լինի, որ սովորած լինելով Երեւանում՝ առավել եւս ունենալով հայ բանասերի մասնագիտություն, առանց խնդիրների աշխատում է Ստեփանակերտում։ 1979-1988 թվականներին ԼԿԵՄ Ստեփանակերտի քաղկոմի բաժնի վարիչ, ապա՝ երկրորդ քարտուղար, առաջին քարտուղար, կոմկուսի Ստեփանակերտի քաղկոմի պրոպագանդայի եւ ագիտացիայի բաժնի վարիչ, ԼՂ մարզկոմի առաջին քարտուղար Հենրիկ Պողոսյանի օգնական։ Հետանկախության շրջան 1990 թվականին՝ Հայաստանի Գերագույն խորհրդի պատգամավոր, 1993-1995 թվականներին՝ ՀՀ պաշտպանության նախարար, 1995-1996 թվականներին՝ ՀՀ պետական անվտանգության վարչության պետ, ապա՝ ազգային անվտանգության նախարար, 1996-1999 թվականներին՝ ՀՀ ներքին գործերի եւ ազգային անվտանգության նախարար, 1999-2000 թվականներին՝ ՀՀ նախագահի աշխատակազմի ղեկավար, 1999-2007 թվականներին՝ ՀՀ նախագահին առընթեր ազգային անվտանգության խորհրդի քարտուղար, 2000-2007 թվականներին՝ ՀՀ պաշտպանության նախարար, 2007-2008 թվականներին՝ ՀՀ վարչապետ, 2008 թ. ապրիլի 9-ից մինչեւ 2018 թվականի ապրիլի 9-ը՝ ՀՀ նախագահ։ 1996 թ.-ի նախագահական ընտրություններ Սերժ Սարգսյանի անձը անմիջականորեն կապված է նաեւ 1996 թվականի նախագահական ընտրություններին հաջորդող իրադարձությունների հետ։ Մասնավորապես, 1996թ. սեպտեմբերի 26-ին ՀՀ նախագահի թեկնածու Վազգեն Մանուկյանի գլխավորությամբ բողոքի գործողություններ իրականացնելու համար փողոց դուրս եկած հազարավոր ցուցարարներ, կոտրելով ՀՀ Ազգային ժողովի շենքի դարպասները, մտան ներս։ Արձանագրվեցին բախումներ շենքը հսկող զինված անձանց եւ ցուցարարների միջեւ, ծեծի ենթարկվեցին բազմաթիվ պատգամավորներ։ Այդ ժամանակ ՀՀ Ազգային անվտանգության ծառայության պետն էր Սերժ Սարգսյանը, ում ղեկավարած կառույցը, ըստ էության, պետք է ապահովեր շենքի անվտանգությունը։ Ըստ շրջանառվող լուրերի՝ կրակելու հրաման է տվել այդ ժամանակ Ներքին գործերի նախարար Վանո Սիրադեղյանը։ 2011 թվականի հոկտեմբերի 11-ին Երեւանի Ազատության հրապարակում Հայ ազգային կոնգրես շարժման հանրահավաքի ժամանակ Լեւոն Տեր-Պետրոսյանը հայտարարել է, որ կրակահերթեր արձակելու առաջարկով իրեն է դիմել անձամբ Սերժ Սարգսյանը։ Այս առնչությամբ ՀՀ ներքին գործերի նախարար Վանո Սիրադեղյանը իր մտերիմների հետ ունեցած խնջույքի ժամանակ հայտարարեց իր հայտնի ելույթներից մեկը. Հայաստանի Հանրապետության նախագահ 2008 թ.-ի նախագահական ընտրություններ Հայաստանի վարչապետ Սերժ Սարգսյանն առաջադրեց իր թեկնածությունը 2008 թ.–ի փետրվարի 19-ին նշանակված Հայաստանի Հանրապետության 5-րդ նախագահական ընտրություններին։ Փետրվարի 19–ին տեղի ունեցած ընտրություններում ՀՀ Կենտրոնական ընտրական հանձնաժողովը հայտարարեց, որ ընտրություններին մասնակցել է 1671027 մարդ, որից Սերժ Սարգսյանի օգտին՝ 862369, այսինքն՝ 52.82%, իսկ Լեւոն Տեր–Պետրոսյանի օգտին՝ 351222, այսինքն՝ 21.5%։ Այսպիսով Ս. Սարգսյանը ընտրվում է Հայաստանի երրորդ նախագահ։ Հաջորդ օրը նախագահի նախկին թեկնածու Տեր–Պետրոսյանը եւ նրա ղեկավարած քաղաքական ուժը համապետական հանրահավաք են անցկացնում՝ մերժելով ՀՀ ԿԸՀ–ի հրապարակած տվյալները։ Երեւանի ազատության հրապարակում սկսվում են անընդմեջ բողոքի ակցիաներ (տես՝ Բողոքի ակցիաներ Երեւանում 2008 թ.)։ Մարտի 1–ի լույս 2–ի գիշերը ժամը 6։20–ին ոստիկանական ստորաբաժանումները մահակների եւ արցունքաբեր գազի կիրառմամբ մտան Ազատության հրապարակ՝ այնտեղից հեռացնելով քնած ցուցարարներին։ Կեսօրից հետո լոկալ ընդհարումները վերափոխվում են զանգվածային ընդհարումների ՀՀ Ներքին զորքերի եւ ժողովրդի միջեւ Երեւանի քաղաքապետարանի շենքի դիմացի հրապարակում եւ հարակից փողոցներում։ Արդեն երեկոյան նախագահ Ռոբերտ Քոչարյանը ցույցերը ճնշելու նպատակով հայտարարեց արտակարգ դրություն եւ ՀՀ Զինված ուժերի ստորաբաժանումները մտցրեց մայրաքաղաք։ Այս իրադարձությունները խորը ճգնաժամ ստեղծեցին հասարակական–քաղաքական դաշտում։ ՀՀ նախագահի ընտրություններ 2013 Քաղաքացիների նկատմամբ հաշվեհարդարներ եւ հետապնդումներ Համաձայն «ՎիքիԼիքս» կայքի հրապարակած փաստաթղթերի՝ 2006 թ.-ի սեպտեմբերի 5-ին այն ժամանակ ՀՀ պաշտպանության նախարար Սերժ Սարգսյանի եւ Հայաստանում ԱՄՆ արտակարգ եւ լիազոր դեսպան Ջոն Էվանսի զրույցի ժամանակ Ս.Սարգսյանը հայտարարել է, որ ինքը պատրաստ է եղել իր հասցեին իր բառերով ասած «անհիմն» մեղադրանքներ հնչեցրած լրագրողի բնակարան հաստավիզներ ուղարկել ու պատժել նրան, բայց նման բան չի արել։ Իսկ «Ժողովուրդ» օրաթերթն այս առնչությամբ հայտարարել է, թե «այդպիսով Ս.Սարգսյանը ԱՄՆ դեսպանին փաստել է, որ «հաստավիզների բանդա» է պահում, որոնց կարող է հրահանգել մարդկանց նկատմամբ հաշվեհարդար տեսնել։»։ Արտաքին քաղաքականություն Նախքան 2018 թ.-ին տեղի ունեցած իշխանափոխությունը Հայաստանը փոխլրացման արտաքին քաղաքականություն էր վարում՝ ոչ միայն խորացնելով ՀՀ ռազմավարական դաշնակցի՝ ՌԴ-ի հետ դաշնակցային հարաբերությունները, այլ միաժամանակ զարգացնելով հարաբերությունները այլ կարեւոր դերակատարների հետ երկկողմ կապերի ամրապնդմամբ։ 3-րդ Նախագահի պաշտոնավարման տարիներին այդպիսի արդյունավետ համագործակցություն էր հաստատվել ինչպես տարածաշրջանային՝ Իրան, Վրաստան, արաբական աշխարհ, այնպես էլ գլոբալ դերակատարների հետ՝ ԱՄՆ, ԵՄ, Չինաստան։ Այդ քաղաքականությունը բավականին արդյունավետ էր, քանի որ Ռուսաստանը միայնակ չէր կարող ծածկել տարածաշրջանում եւ աշխարհում Հայաստանի բոլոր խնդիրները։ Պատահական չէ, որ նույնիսկ Հայաստանի համար ամենակարեւոր՝ Արցախի հարցում, որի կարգավորման մանդատը պատկանում էր ԵԱՀԿ Մինսկի Խմբին, ՌԴ-ի հետ միասին ընգրկված էին նաեւ Ֆրանսիան եւ ԱՄՆ-ն։ Ակնհայտ է, որ առնվազն այս խնդրի տեսանկյունից Հայաստանը պետք է նորմալ հարաբերություններ ունենար այդ երկրների հետ։ Սակայն հարկ է նշել, որ նախքան 2018 թ.-ի իրադարձությունները Հայաստանը Արեւմուտքի հետ իր հարաբերությունները երբեք չի կառուցել ի հաշիվ Ռուսաստանի շահերի, ինչը Մոսկվայում շատ լավ հասկանում եւ գնահատում էին։ Նախագահ Սարգսյանի պաշտոնավարման վերջին տարիներին՝ նախ 2015 թ.-ին Հայաստանը դարձավ Եվրասիական միության անդամ, իսկ 2017 թ.-ին ԵՄ-ի հետ ստորագրեց համապարփակ եւ ընդլայնված գործընկերության համաձայնագիրը։ Ինչպես Մոսկվայում, այնպես էլ Բրյուսելում երկու խոշոր կառույցների միջեւ կամուրջներ գցելու հայկական փորձը գնահատում էին որպես եզակի եւ հեռանկարային։ Նույնիսկ 2018 թ.-ի Մյունխենի անվտանգության համաժողովի շրջանակներում նախարար Լավրովն ու ԵՄ հանձնակատար Հանը Հայաստանի փորձը գնահատեցին որպես հաջողության պատմություն։ Եվրոպական միության հետ հարաբերություններ Նախագահ Սարգսյանը տարիներ շարունակ խրախուսել է Հայաստանի՝ Եվրոպական միության հետ ասոցացման մասին համաձայնագրի ստորագրումը, որը ենթադրում էր ազատ առեւտրի համապարփակ գոտու ստեղծում։ Համաձայնագրի շուրջ բանակցություններն ավարտվեցին նրա նախագահության օրոք, եւ ծրագրված էր, որ առաջիկա գագաթնաժողովի ընթացքում հայկական կողմը պետք է վերջնական ստորագրեր այն։ Սակայն, 2013 թ. սեպտեմբերին Մոսկվայում նախագահ Վլադիմիր Պուտինի հետ հանդիպումից հետո նախագահ Սարգսյանը կտրուկ փոխեց իր քաղաքականությունը եւ որոշեց միանալ Ռուսաստանի գլխավորած Եվրասիական տնտեսական միությանը։ Շատերը ենթադրում էին, որ ռուսական կողմի ճնշման եւ սպառնալիքների ներքո Հայաստանը չեղարկեց Եվրոպական միության հետ համաձայնագրի ստորագրումը։ Չնայած դեպքերի նման զարգացմանը՝ Նախագահ Սարգսյանի վարչակազմը վճռական էր տրամադրված շարունակելու օրենսդրական եւ կառավարման ոլորտում ԵՄ քաղաքականությամբ ոգեշնչված բարեփոխումները, որոնց արդյունքում 2017 թ. նոյեմբերի 24-ին Հայաստանի Հանրապետության եւ Եվրոպական Միության միջեւ ստորագրվեց Համապարփակ եւ ընդլայնված գործընկերության համաձայնագիր։ Իրականում, Ռուսաստանը տվեց համաձայնագրի կնքման մասին իր հավանությունը, քանի որ Հայաստանը հրաժարվել էր պայմանագրում ներառել տնսեսական գործունեության հետ կապված եւ ոչ մի դրույթ։ Սերժ Սարգսյանն արցախյան հիմնախնդրի բանակցային գործընթացում Սերժ Սարգսյանի դիրքորոշումը Արցախյան հիմնախնդրի վերաբերյալ 2016 թվականի նոյեմբերի 17-ին ռուս լրագրող Դմիտրի Կիսիլյովին տված հարցարզրույցում Սերժ Սարգսյանը հայտնել է, որ հայկական կողմերը պատրաստ էին եւ այժմ էլ պատրաստ են լքել, իր խոսքերով՝ «ադրբեջանական 7 գրավյալ շրջաններ», որոնք այժմ գտնվում են Արցախի Հանրապետության պաշտպանության բանակի վերահսկողության ներքո։ Տարածքներ հանձնելու Սերժ Սարգսյանի դիրքորոշումը հաստատել է նաեւ իր մամլո քարտուղար Վլադիմիր Հակոբյանը։ Բանակցային գործընթաց 2008թ. ՀՀ նախագահի պաշտոնը ստանձնած Ս. Սարգսյանի պաշտոնավարման ողջ ժամանակահատվածում (մինչեւ 2018թ.) բանակցային փաստաթուղթը «Մադրիդյան սկզբունքներն» էին։ Այդ ընթացքում պետք է կատարվեր տեւական եւ մանրակրկիտ աշխատանք հակամարտության կարգավորման գործընթացի հիմնական սկզբունքների՝ որպես բանակցությունների հիմք, ամրապնդման եւ փաստաթղթային ամրագրման, ինչպես նաեւ օրակարգային 6 հարցերի («Մադրիդյան սկզբունքների» 6 տարրերի) համար լուծումների մշակման ուղղությամբ, որը դարձավ գործընթացի երրորդ փուլի՝ Ս. Սարգսյանի պաշտոնավարման ժամանակահատվածի առանցքային խնդիրը։ 2008թ. նոյեմբերի 2-ին Հայաստանի, Ադրբեջանի եւ Ռուսաստանի նախագահները ստորագրեցին Մայենդորֆյան (մոսկովյան) հռչակագիրը, որով արձանագրվում էին «Մադրիդյան սկզբունքների» ներկայացմամբ սկսված քննարկումների փուլի մեկնարկային պայմանները։ Ըստ այդմ, Մայենդորֆյան հռչակագիրը անդրադառնում է ոչ թե խնդրի լուծման մեխանիզմներին, այլ սկզբունքներին։ Փաստաթուղթն արձանագրում էր այն ստորագրող կողմերի համաձայնությունը, որ խնդիրը պետք է լուծվի միջազգային իրավունքի սկզբունքների եւ նորմերի հիման վրա (կետ 1) եւ «կարեւորում էր Մինսկի խմբի համանախագահների միջնորդական ջանքերի շարունակումը՝ հաշվի առնելով կողմերի հետ նրանց հանդիպումը Մադրիդում 2007թ. նոյեմբերի 29-ին եւ հետագա քննարկումները քաղաքական կարգավորման հիմնական սկզբունքների հետագա մշակումների նպատակով» (կետ 2)։ Կարգավորման գործընթացի իրավական բաղադրիչի տեսակետից կարեւոր իրադարձություն էր 2009թ. հուլիսին Լ’Աքվիլայում համանախագահող երկրների նախագահների հայտարարությունը բանակցային փաստաթղթի հիմնական դրույթների վերաբերյալ։ Առաջին անգամ պաշտոնապես հրապարակվեցին 2007թ. Մադրիդում ներկայացված բանակցային փաստաթղթի հիմնական դրույթները, ինչը հնարավորություն տվեց պաշտոնական տեղեկության հիման վրա գնահատել գործընթացի էությունը։ Մի քանի ամիս անց արվեց եւս մեկ կարեւոր քայլ։ 2009թ. դեկտեմբերին Աթենքում տարածված Մինսկի խմբի համանախագահ երկրների պատվիրակությունների ղեկավարների եւ Ադրբեջանի ու Հայաստանի արտգործնախարարների համատեղ հայտարարության եզրափակիչ հատվածը արձանագրեց. «Հայաստանի եւ Ադրբեջանի արտաքին գործերի նախարարները հայտարարում են իրենց երկրների պատրաստակամության մասին՝ հիմնական սկզբունքների վրա կատարվող աշխատանքներն ավարտելու վերաբերյալ, ինչպես դա նախատեսված էր Լ’Աքվիլայում համանախագահ երկրների նախագահների հայտարարությունում։ Նախարարները կրկին հաստատեցին իրենց հավատարմությունը կարգավորման մնացած հարցերի լուծման ուղղությամբ ինտենսիվ աշխատանքին եւ համաձայնություն ձեռք բերելուն, որը հիմնված կլինի, մասնավորապես, Հելսինկյան եզրափակիչ ակտի ուժի եւ ուժի սպառնալիքի չկիրառման, տարածքային ամբողջականության եւ ազգերի իրավահավասարության ու ինքնորոշման սկզբունքների վրա» ։ Այս փաստաթուղթը դարձավ Ադրբեջանի ներկայացուցչի ստորագրած առաջին վավերագիրը, որտեղ ուղղակիորեն արձանագրված էր, որ ԼՂ հակամարտության լուծման նպատակով պետք է կիրառվի ինքնորոշման սկզբունքը։ Իսկ դա ակնհայտորեն հաստատում էր Ս. Սարգսյանի բազմիցս արած հայտարարությունները, որ բանակցային գործընթացի էությունն այն է, որ Լեռնային Ղարաբաղը երբեք չի լինի Ադրբեջանի կազմում։ Իհարկե, Ի.Ալիեւը սկսել էր հասկանալ դա, սակայն հայտնվել էր անելանելի իրավիճակում։ Մի կողմից՝ չէր կարող հրաժարվել տարիներ տեւած բանակցությունների արդյունքներից, երբ միջանկյալ արդյունքներին հավանություն էր տվել (դա համարժեք կլիներ հայտարարությանը, որ Ադրբեջանի հետ բանակցություններն անիմաստ են եւ ՄԱԿ-ի Անվտանգության խորհրդի երեք անդամ միջնորդ պետությունները կարող էին լուծում պարտադրել իրենց ներկայացրած «Մադրիդյան սկզբունքների» հիման վրա, որը նույնպես տանելու էր ԼՂ անկախության ճանաչմանը), իսկ մյուս կողմից՝ հենց որ հրապարակվեր համաձայնագրի նախագիծը, պարզ կդառնար, որ դրա իրականացումը հանգեցնելու է ԼՂ անկախության ճանաչմանը։ Ահա թե ինչու, ինչպես «Կազանյան փաստաթուղթը» (2011թ.), որը մոտ մեկ տասնյակ հանդիպումների արդյունքում ներկայացրել էր Ռուսաստանը, այնպես էլ հետագայում ի հայտ եկած մի շարք այլ նախագծեր, որոնք «Մադրիդյան սկզբունքներում» արձանագրված սկզբունքների շրջանակում խնդրո առարկա 6 տարրերի համար լուծումներ էին առաջարկում, մերժվեցին (հայկական կողմերի մարտավարության արդյունքում գրեթե միշտ դա ստիպված էր անել ադրբեջանական կողմը)։ Ճիշտ է, Ադրբեջանն ընտրել էր «Կազանյան փաստաթղթի» մերժման «փափուկ» ձեւ՝ Կազանում եզրափակիչ հանդիպման ժամանակ ներկայացրեց փաստաթղթի մեկ տասնյակից ավելի փոփոխություններ, սակայն նպատակն այլ էր՝ թույլ չտալ, որ Ադրբեջանում իմացվի բանակցությունների իրական ուղղությունը։ Պաշտոնական Բաքվին այլ բան չէր մնում, քան համանախագահների շատ կոշտ քննադատությունը, լուրջ ջանքերն ու տարատեսակ փորձերը՝ հակամարտության կարգավորման ձեւաչափը փոխելու կամ գոնե «Մադրիդյան սկզբունքները» բանակցությունների գործընթացից դուրս մղելու ուղղությամբ։ Առանձնահատուկ անդրադարձի են արժանի 2016թ. ապրիլին Ադրբեջանի սանձազերծած Ապրիլյան պատերազմն ու դրա հետեւանքները։ Չնայած սպառազինության վրա Ադրբեջանի ծախսած հսկայական միջոցներին՝ հայկական զինված ուժերը զգալի կորուստներ պատճառեցին թշնամուն, ադրբեջանական կողմը չկարողացավ հասնել իր նպատակների իրականացմանը եւ դիմեց Ռուսաստանի միջնորդությանը՝ ռազմական գործողությունները դադարեցնելու խնդրանքով։ Որպես Ադրբեջանի արկածախնդրությանը Հայաստանի դիվանագիտական արձագանքի հետեւանք ձեւավորվեցին Վիեննայի եւ Սանկտ Պետերբուրգի համաձայնությունները, որոնք կարեւոր մեխանիզմ պետք է դառնային հրադադարի խախտումների եւ ուժի կիրառման փորձերի հասցեավորման, հետեւաբար կարգավորման գործընթացում հայկական դիրքերի ամրապնդման համար։ Ի. Ալիեւին մնում էր միայն բողոքել. «Մեզ վրա ճնշումներ են գործադրվում՝ ստիպելու համար, որ մենք համաձայնենք ճանաչել Լեռնային Ղարաբաղի անկախությունը։ Մենք շատ մանրամասներ չենք բացահայտում, քանի որ կան դիվանագիտության կանոններ։ Բայց Ադրբեջանի սեւացմանն ուղղված Արեւմուտքի, տարբեր ոչ կառավարական կազմակերպությունների եւ երկրի ներսում «հինգերորդ շարասյան» արշավի հիմքում ընկած է ճնշումը՝ նպատակ ունենալով ստանալ Լեռնային Ղարաբաղի անկախության ճանաչման համաձայնություն»։ Քառօրյա պատերազմ 2016 թվականի ապրիլի 1-ի լույս 2-ի գիշերը Ադրբեջանի կողմից սանձազերծվեցին 1994 թվականի հրադադարից հետո ամենալայնամասշտաբ ռազմական գործողություններն Արցախի Հանրապետության սահմաններում՝ հակառակորդի հետախուզական-դիվերսիոն խմբերը արցախա-ադրբեջանական շփման գծի հարավային եւ հյուսիսարեւելյան ուղղություններով լայնածավալ հարձակողական գործողություններ սկսեցին՝ կիրառելով զինանոցում եղած ռազմական տեխնիկայի գրեթե բոլոր հնարավոր տեսակները։ Հայաստանի Հանրապետության նախագահ, Զինված ուժերի Գերագույն գլխավոր հրամանատար ՍերԺ Սարգսյանն այդ նույն ժամանակ Ամերիկայի Միացյալ Նահանգներում մասնակցում էր Ատոմային անվտանգության գագաթնաժողովին, որի շրջանակում հանդիպումներ էր ունենում Միացյալ Նահանգների փոխնախագահ Ջո Բայդենի եւ պետքարտուղար Ջոն Քերիի հետ՝ քննարկում Լեռնային Ղարաբաղի խնդրի հետ կապված հարցեր։ Նախագահ Սարգսյանը նաեւ գագաթնաժողովում ելույթ է ունենում՝ հակադարձում Ադրբեջանի եւ Թուրքիայի նախագահներին։ Ապրիլի 2-ին Նախագահ Սարգսյանը Վաշինգտոնի գագաթնաժողովի ավարտից հետո վերադառնում էր Երեւան։ Թռիչքից մի քանի ժամ հետո Անվտանգության ծառայության պետը օդանավում նրան հաղորդում է, որ շտապ խոսակցություն է խնդրում Պաշտպանության նախարար Սեյրան Օհանյանը։ Նախարարը Գերագույն գլխավոր հրամանատարին զեկուցում է, որ ադրբեջանցիները մարտական գործողություններ են սկսել Լեռնային Ղարաբաղի պաշտպանության բանակի հյուսիսային եւ հարավային հատվածներում, որն իր կարծիքով միտում ունի վերաճելու լայնածավալ ռազմական գործողությունների։ Դեռ օդանավից Նախագահ Սարգսյանը հանձնարարում է Երեւան հասնելուն պես նախագահական նստավայրում Ազգային անվտանգության խորհրդի նիստ հրավիրել՝ օրակարգում դնելով արցախա-ադրբեջանական շփման գծում Ադրբեջանի կողմից ձեռնարկված նախահարձակ գործողություներն ու դրանց հետ կապված հարցեր։ Օդանավակայանում Գերագույն գլխավոր հրամանատարին դիմավորում եւ իրավիճակը զեկուցում են Պաշտպանության նախարարը եւ Գլխավոր շտաբի պետը։ Սերժ Սարգսյանն օդանավակայանից անմիջապես մեկնում է Անվտանգության խորհրդի նիստին։ Ռազմական եւ դիվանագիտական ճակատներում Գերագույն Գլխավոր հրամանատարից պահանջվում էին համաժամանակյա եւ արագ գործողություններ։ Ապրիլի 4-ին նախագահական նստավայր են հրավիրվում ԵԱՀԿ անդամ երկրների դեսպանները։ Նույն օրը՝ ապրիլի 4-ին, Նախագահ Սարգսյանն այցելում է Պաշտպանության նախարարության կենտրոնական կլինիկական հոսպիալ՝ տեսակցելու մարտական գործողություների հետեւանքով վիրավորված զինծառայողներին։ Ապրիլի 4-ին Գերագույն գլխավոր հրամանատարը նաեւ մասնակցում է Հայրենիքի եւ հայրենյաց պաշտպան զինվորների համար Ս. Գրիգոր Լուսավորիչ եկեղեցում մատուցած միասնական աղոթքին։ Ապրիլի 5-ին Նախագահն այցելում է Եռաբլուր պանթեոն՝ վերջին հրաժեշտը տալու հայրենիքի հերոս պաշտպաններից մեկին՝ հետախույզ-գնդացրորդ Սասուն Մկրտչյանին։ Տարածաշրջանում լարված իրավիճակը գործընկեր-պետությունների ուշադրության կենտրոնում էր։ Նախագահ Սարգսյանը ապրիլի 5-ին եւ 6-ին հեռախոսազրույցներ է ունենում Ռուսաստանի Դաշնության նախագահ Վլադիմիր Պուտինի, Իրանի Իսլամական Հանրապետության նախագահ Հասան Ռոհանիի, Ղազախստանի Հանրապետության նախագահ Նուրսուլթան Նազարբաեւի հետ՝ ներկայացնում Լեռնային Ղարաբաղ-Ադրբեջան շփման գծում Ադրբեջանի սանձազերծած ագրեսիայի մանրամասները եւ տեղեկացնում Լեռնային Ղարաբաղի պաշտպանության բանակի համարժեք պատասխանի մասին։ Սերժ Սարգսյանը հատուկ անդրադարձ է կատարում խաղաղ բնակչության հանդեպ Ադրբեջանի գործադրած բռնություններին` համեմատելով դրանք տարածաշրջանի հայտնի ահաբեկչական խմբավորումների գործելաոճի հետ։ Ապրիլի 5-ին Սերժ Սարգսյանը Զինված ուժերի Գլխավոր շտաբի պետի հետ հեռախոսազրույցում տալիս իր թույլտվությունը՝ համաձայնել առաջարկին՝ Մոսկվայում հանդիպելու Ադրբեջանի Զինված ուժերի գլխավոր շտաբի պետի հետ։ Հանդիպման առաջարկը Գլխավոր շտաբի պետ Խաչատուրովը ստացել էր Ռուսաստանի Դաշնության իր գործընկերոջից՝ ենթադրաբար, ադրբեջանական կողմի խնդրանքով։ Նախագահ Սարգսյանը հանձնարարում է հանդիպման արդյունքների մասին Մոսկվայից պարբերաբար զեկուցել։ Հանդիպումը կայանում է։ Բանակցություններն ավարտվում են հստակ արդյունքով. ապրիլի 5-ի ժամը 12-ի դրությամբ հաստատվում է հրադադար։ Շփման գծի ամբողջ երկայնքով դադարեցվում են ռազմական գործողությունները։ Ինտենսիվ աշխատանքը դիվանագիտական ճակատում շարունակվում է։ Ապրիլի 6-ին Գերմանիայի Դաշնային Հանրապետության կանցլեր Անգելա Մերկելի հրավերով Նախագահ Սերժ Սարգսյանը պաշտոնական այցով մեկնում է Գերմանիա։ Վերադառնալով Բեռլինից՝ ապրիլի 7-ի ուշ երեկոյան նախագահական իր նստավայրում Սերժ Սարգսյանը հանդիպում է ունենում պաշտոնական այցով Հայաստան ժամանած Ռուսաստանի Դաշնության կառավարության նախագահ Դմիտրի Մեդվեդեւի հետ։ Ապրիլի 9-ին Նախագահ Սերժ Սարգսյանը ընդունում է ԵԱՀԿ Մինսկի խմբի համանախագահներին եւ քննարկում վերջին օրերին Լեռնային Ղարաբաղ-Ադրբեջան շփման գծում Ադրբեջանի կողմից սանձազերծած ագրեսիայի հետեւանքով ստեղծված իրավիճակը։ Կարեւորվում են զինադադարի ռեժիմի պահպանումը, վստահության միջոցառումների շուտափույթ ներդրումն ու խաղաղ բանակցությունների վերսկսումը։ Նույն օրը Նախագահ Սերժ Սարգսյանը հանդիպում է ունենում Հայաստանի առաջին Նախագահ Լեւոն Տեր-Պետրոսյանի հետ՝ վերջինիս նախաձեռնությամբ։ Զրուցակիցները քննարկում են Ղարաբաղա-ադրբեջանական սահմանագծում տեղի ունեցած վերջին իրադարձությունները, Ղարաբաղյան հիմնահարցի կարգավորման բանակցային գործընթացում սպասվող առաջիկա զարգացումները եւ առկա մարտահրավերներին դիմակայելու համար ներազգային համախմբման անհրաժեշտությանը վերաբերող հարցեր։ Ապրիլի 12-ին Նախագահ Սարգսյանը հրավիրում է Ազգային անվտանգության խորհրդի նիստ։ Քննարկվում են Ադրբեջանի ագրեսիայից հետո ստեղծված իրադրության պայմաններում ձեռնարկվող միջոցառումները։ Նախագահի կողմից տրվում են համապատասխան հանձնարարականներ։ Անվտանգության խորհրդի անդամները հանդես են գալիս զեկույցներով։ Արձանագրվում է, որ Ադրբեջանի կողմից սանձազերծված ռազմական գործողությունների ընթացքում ՀՀ զինված ուժերը կատարել են իրենց առջեւ դրված խնդիրները։ ԼՂՀ պաշտպանության բանակը հաղթական է գործել՝ կասեցնելով Ադրբեջանի ագրեսիան եւ խափանելով նրա պլանները։ Նախագահ Սերժ Սարգսյանը ապրիլի 12-ին նաեւ հանդիպում է ունենում Ամենայն Հայոց Կաթողիկոսի եւ Մեծի Տանն Կիլիկիո Կաթողիկոսի հետ՝ քննարկում քառօրյա պատերազմից հետո ստեղծված իրավիճակը։ Զրուցակիցները կարեւորում են պետություն-եկեղեցի ջանքերի համատեղումը՝ ի նպաստ համազգային կարեւորագույն խնդիրների ու առկա մարտահրավերների լուծման։ Նախագահ Սերժ Սարգսյանն ապրիլի 18-ին աշխատանքային այցով մեկնում է Արցախ։ Արցախի նախագահ Բակո Սահակյանի հետ խորհրդակցություն է անցկացնում Պաշտպանության բանակի բարձրագույն սպայական կազմի մասնակցությամբ։ Մայրաքաղաք Ստեփանակերտում հայկական երկու պետությունների նախագահները խորհրդակցություն են անցկացնում նաեւ Արցախի օրենսդիր, գործադիր եւ դատական իշխանության մարմինների ներկայացուցիչների հետ, քննարկում վերջին օրերին Ադրբեջանի ագրեսիայի հետեւանքով հանրապետությունում ստեղծված իրավիճակին վերաբերող հարցեր։ Նախագահներ Սերժ Սարգսյանը եւ Բակո Սահակյանը ապրիլի 19-ին եւ 20-ին այցելում են Արցախի հյուսիսարեւելյան եւ հարավային հատվածներում տեղակայված մի շարք զորամասեր` խորհրդակցություն անցկացնում հրամանատարական կազմի հետ, քննարկում Ադրբեջանի ագրեսիայի հետեւանքով հանրապետությունում ստեղծված իրավիճակը եւ զինվորների ծառայության ընթացքին վերաբերող հարցեր, տալիս հանձնարարականներ։ Պաշտպանության բանակի զորամասերից մեկում ապրիլյան լայնածավալ ռազմական գործողություններին մասնակցած զինծառայողները պարգեւատրվում են նախագահների կողմից՝ պետական սահմանը պաշտպանելիս ցուցաբերած արիության եւ խիզախության համար։ Արցախի Հանրապետության Պաշտպանության բանակի եւ Ադրբեջանի զինված ուժերի միջեւ ռազմական գործողությունների հետեւանքով հայկական կողմը կորցրել է 800 հա տարածք, ներառյալ 2 մարտական բարձրունք։ Հայկական պաշտոնական տվյալներով հայկական կողմն ունեցել է 93 զոհ եւ զգալի զինտեխնիկայի կորուստ Սերժ Սարգսյանը պատերազմի հետեւանքով հայկական կողմի կորցրած տարածքները համարեց բուֆերային գոտի, որոնք ըստ նրա ռազմավարական կամ մարտավարական տեսակետից որեւէ նշանակություն չունեն։ Բազմաթիվ քաղաքական գործիչների, քաղաքագետների ու ռազմագետների կարծիքով այդ տարածքները ունեին ռազմավարական նշանակություն, եւ դրանց կորուստը բացասական հետեւանք է ունեցել Հայաստանի Հանրապետության վարչապետ Սերժ Սարգսյանը երկու անգամ ստանձնել է Հայաստանի Հանրապետության վարչապետի պաշտոնը։ Առաջինը եղել է Հայաստանի կառավարման նախագահական համակարգում՝ 2007 թվականի ապրիլի 4-ից 2008 թվականի ապրիլի 9-ը։ Վարչապետի պաշտոնում նա երկրորդ անգամ հայտնվեց Հայաստանի խորհրդարանական համակարգում։ 2018 թվականի ապրիլի 17-ին Ազգային Ժողովը ձայների 77 կողմ եւ 17 դեմ քվեարկությամբ ՀՀ վարչապետի պաշտոնում ընտրեց նախորդ 10 տարում երկիրը ղեկավարած Սերժ Սարգսյանին։ Հակակառավարական ցույցեր եւ իշխանափոխություն 2018 թվականին Հայաստանում սկսված հակակառավարական ցույցերի հետեւանքով Սերժ Սարգսյանը ապրիլի 23-ին հրաժարական տվեց Հայաստանի վարչապետի պաշտոնից։ Հայտնի ելույթներ ու թեւավոր դարձած խոսքեր Սերժ Սարգսյանը ինչպես Հայաստանի նախագահի, այնպես էլ այլ պետական պաշտոններ զբաղեցնելու ընթացքում հանդես է եկել բազմաթիվ ելույթներով, որոնք հայաստանյան եւ հայկական սփյուռքի լայն շրջանակներում մեծ հնչեղություն են ստացել։ Հրապարակային ելույթների կամ մամլո ասուլիսների ժամանակ նրա արտահայտած նախադասությունների առանձին դրվագներ հանրության համար դարձել են հաճախակի կիրառվող թեւավոր խոսքեր եւ մեմեր, որոնք սակայն ոչ միշտ ունեն դրական ենթատեքստ։ Սերժ Սարգսյանի արտահայտած ամենալայն տարածում գտած մտքերը. Եկել ես ստեղ, մեր տոնը խանգարում ես, որ ի՞նչ անես 2013 թ.-ի հունվարի 28-ին Հայաստանի զինված ուժերի օրվա առթիվ Երեւանում գտնվող Եռաբլուր պանթեոն այցելած Հայաստանի նախագահ Սերժ Սարգսյանը հիվանդ երեխային պահել չկարողացող եւ այդ նպատակով օգնություն աղերսող կնոջը ասել է. Այս արտահայտությունը հնչեցնելուց կարճ ժամանակ անց հանրային եւ քաղաքական տարբեր շրջանակների կողմից այն սկսեց կիրառվել որպես թեւավոր խոսք, հաճախ բացասական երանգով։ Այն անգամ ՀՀ ԱԺ-ում է լայն կիրառություն ստացել պատգամավորների շրջանում Ա՜յ տենց եք մտածում, որ խիյարը թարս ա բուսնում 2013 թ.-ի Հայաստանի նախագահական ընտրությունների նախընտրական քարոզարշավի շրջանակներում Հայաստանի Տավուշի մարզի Մովսես գյուղ այցելության ժամանակ գործող նախագահ Սերժ Սարգսյանին է մոտենում գյուղացիներից մեկը։ Երբ Սերժ Սարգսյանը հարցնում է, թե ի՞նչ խնդիրներ ունեք, գյուղացին դժգոհում է, որ գյուղը դատարկվում է։ Նա նախագահից խնդրում է, որ գյուղում գործարան բացեն, ինչին ի պատասխան Սերժ Սարգսյանը ասում է. Այս արտահայտությունը հանրության ամենատարբեր շրջանակների մոտ եւս դարձավ թեւավոր խոսք բացասական երանգներով։ Հաճախ մարդիկ այն կիրառում են՝ արտահայտելով իրենց բողոքը Սերժ Սարգսյանի կառավարման դեմ։ Դեպքից օրեր անց Սերժ Սարգսյանը, պատասխանելով Հայաստանի ԱԺ պատգամավոր Շուշան Պետրոսյանի հարցին, թե ի՞նչ ծրագրեր կան սահմանամերձ գյուղերում, ասել էր, թե ինքը պարզապես ցանկացել է գյուղացու լեզվով խոսել։ Ինչքան ուզես՝ էնքան խփենք 2013 թվականի ՀՀ նախագահական ընտրությունների նախընտրական քարոզարշավի շրջանակներում ՀՀ Շիրակի մարզի Գյումրի քաղաքում Սերժ Սարգսյանը, պատասխանելով լրագրողուհու այն հարցին, թե որքան է գնահատում իր շանսերը Շիրակի մարզում, պատասխանել էր, թե Սերժ Սարգսյանի այս արտահայտությունը զայրացրեց հայաստանյան հանրությանը, քանզի նրանք այն ընդունեցին որպես բացահայտ խոստովանություն ՀՀ նախագահական ընտրությունները կեղծելու վերաբերյալ։ Ընտանիքը Սերժ Սարգսյանը ամուսնացել է 1983 թվականին։ Կինը՝ Ռիտա Սարգսյանը, ծնվել է Ստեփանակերտում՝ զինվորականի ընտանիքում։ Մասնագիտությամբ երաժշտության ուսուցչուհի է։ Ունի երկու դուստր՝ Անուշն ու Սաթենիկը, եւ 5 թոռնիկ՝ Մարիամը, Արան, Սերժը, Ռիտան եւ Տիգրանը։ Սերժ Սարգսյանը ունի երկու եղբայր՝ Ալեքսանդր եւ Լեւոն Սարգսյանները։ Ֆինանսական կարողություն Համաձայն ՀՀ նախագահի 2013 թ. ընտրություններից առաջ ունեցվածքի մասին հայտարարագրի, Սերժ Սարգսյանն ընդհանուր բաժնային սեփականության իրավունքով սեփականատեր է Ստեփանակերտում գտնվող 96 քմ մակերեսով շենք-շինության։ Նա ունի նաեւ 1992 թվականի արտադրության «Միցուբիշի Մոնտերո» ավտոմեքենա, ինչպես նաեւ 18-20-րդ դարի հին իրեր՝ արձանիկներ, քանդակներ, կտավների հավաքածու Խանջյանի, Սարյանի, Հակոբյանի, Գյուրջյանի, Բաշինջաղյանի, Մինասի, Երվանդ Քոչարի, Կոջոյանի հեղինակած գործերից։ 2013 թվականին Հայաստանի Հանրապետության նախագահի պաշտոնը զբաղեցնելիս Սերժ Սարգսյանը «Կոռուպցիայի կանխարգելման հանձնաժողովին» ներկայացված գույքի եւ եկամուտների հայտարարագրում նշել է, որ ունի 116 միլիոն դրամ։։ Համաձայն Հայաստանի Հանրապետության նախագահի պաշտոնը զբաղեցնող պաշտոնատար անձի կողմից «Կոռուպցիայի կանխարգելման հանձնաժողովին» ներկայացված գույքի եւ եկամուտների հայտարարագրի՝ Սերժ Սարգսյանը 2014 թվականին ունեցել է 20 միլիոն 164 հազար դրամ եկամուտը, որից 10 միլիոն 111 հազար դրամը կազմել է պետության կողմից նրան տրվող աշխատավարձը։ Մնացած 10 միլիոն 52 հազար դրամը ներկայացված է որպես փոխառություններից ստացած եկամուտ։ Ըստ նույն հայտարարագրի՝ 2014 թվականի սկզբի դրությամբ Սերժ Սարգսյանն ունեցել է 129 միլիոն 400 հազար դրամ, իսկ նույն տարվա վերջում՝ 114 միլիոն 100 հազար դրամ։ Բացի այդ, 2013 թվականին Սերժ Սարգսյանը 107 միլիոն 998 հազար դրամ փոխառություն է տվել, որը 2014 թվականի ընթացքում չի վերադարձվել եւ չի նշվել։ Նույն հայտարարագրի համաձայն նրա կինը՝ Ռիտա Սարգսյանը, ներկայացրել է, որ 2014 թվականի սկզբին ունեցել է 106 միլիոն 225 հազար դրամ, իսկ նույն թվականի տարվա վերջում՝ 107 միլիոն 340 հազար դրամ։ 2014 թվականին Ռիտա Սարգսյանն ունեցել է նաեւ 8 միլիոն 901 հազար դրամի եկամուտ եւ փոխառության տեսքով տվել է 95 միլիոն դրամ։ Քրեական գործ Սերժ Սարգսյանին 2019 թվականի դեկտեմբերի 4-ին մեղադրանք է առաջադրվել Հայաստանի քրեական օրենսգրքի 38-179-րդ հոդվածի 3-րդ մասի 1-ին կետով՝ առանձնապես խոշոր չափերով գումարի հափշտակության կատարումը կազմակերպելու համար։ Որպես խափանման միջոց է ընտրվել չհեռանալու մասին ստորագրությունը։ 2020 թվականի հունվարին Հայաստանի Հատուկ Քննչական Ծառայությունը նախաքննության ընթացքում ձեռք բերված բավարար ապացույցների համակցության հիման վերջնական մեղադրանք է առաջադրել Սարգսյանին Հայաստանի քրեական օրենսգրքի 38-179-րդ հոդվածի 3-րդ մասի 1-ին կետով, այն է՝ առանձնապես խոշոր չափերով յուրացնելը կամ վատնելը (489 160 310 դրամ) եւ քրեական գործը մեղադրական եզրակացությամբ հանձնվել է գործի նկատմամբ հսկողություն իրականացնող դատախազին՝ այն դատարան ուղարկելու միջնորդությամբ։ Քրեական այս գործով մեղադրյալի կարգավիճակում է 5 անձ։ Նրանցից 4-ին՝ Սերժ Սարգսյանին, Բարսեղ Բեգլարյանին, գյուղատնտեսության նախկին փոխնախարար Սամվել Գալստյանին եւ նույն նախարարության Բուսաբուծության վարչության պետ Գեւորգ Հարությունյանին, մեղադրանք է առաջադրվել ՀՀ քրեական օրենսգրքի 38-179-րդ հոդվածի 3-րդ մասի 1-ին կետով (առանձնապես խոշոր չափերով յուրացումը կամ վատնումը կազմակերպել, դրդելը, օժանդակելը), իսկ գյուղատնտեսության նախկին նախարար Սերգո Կարապետյանին՝ 179-րդ հոդվածի 3-րդ մասի 1-ին կետով (առանձնապես խոշոր չափերով յուրացումը կամ վատնումը)։ «Դիզելի գործ» անունը ստացած գործով դատական առաջին նիստը, կայացել է 2020թ. փետրվարի 25-ին եւ շարունակվում է մինչ օրս։ Գործը մակագրվել է Երեւանի ընդհանուր իրավասության դատարանի դատավոր Վահե Միսակյանին։ Ինչպես առաջին դատական նիստի օրը, այնպես էլ տարբեր այլ առիթներով ՀՀ երրորդ նախագահ Սերժ Սարգսյանը, նրա փաստաբանական թիմը, համախոհներն ու աջակիցները հայտարարել են, որ իրականում այն ոչ թե քրեական, այլ քաղաքական գործ է, իսկ ավելի ստույգ՝ գործող իշխանությունների կողմից քաղաքական հետապնդում ՀՀ երրորդ նախագահի նկատմամբ՝ նրա քաղաքական հայացքների եւ Արցախի հարցում ունեցած դիրքորոշման համար։ «Արցախը, ավելի ճիշտ՝ այն, ինչ մնացել է Արցախից, երբեք չի լինելու Ադրբեջանի կազմում»,- դատական առաջին նիստից առաջ հայտարարել է Սերժ Սարգսյանը եւ ընդգծել, որ քաղաքական խրամատը չի լքելու։ Մեղադրող դատախազ Արսեն Մարտիրոսյանի կողմից մեղադրական եզրակացության եզրափակիչ մասի հրապարակումից հետո, երբ դատարանը անցավ ամբաստանյալների դիրքորոշումների ճշտմանը, դատարանը Սերժ Սարգսյանից հետաքրքրվեց՝ արդյո՞ք առաջադրված մեղադրանքը պարզ էր ու առաջադրված մեղադրանքով Սարգսյանն իրեն մեղավոր ճանաչո՞ւմ է, թե՞ ոչ։ Սերժ Սարգսյանը պատասխանեց. «Ես լսեցի մեղադրողի ընթերցածը։ Այն շարադրված է գործից անտեղյակ մարդկանց կողմից, ամբողջովին մտացածին է, կեղծ է եւ մոգոնվել է Հատուկ քննչական ծառայության կողմից եւ հաստատվել է դատախազության կողմից՝ քաղաքական պատվերի շրջանակներում»։ ՀՀ երրորդ Նախագահ Սերժ Սարգսյանի փաստաբանական թիմի հայտարարության կետերից մեկում նշվել էր. «Հայտնում ենք նաեւ, որ վարույթն իրականացնող մարմնի կողմից առանց բավարար հիմնավորումների մերժվել են պաշտպանական կողմի՝ բազմակողմանի օբյեկտիվ եւ լրիվ քննություն կատարելուն, գործի համար կարեւոր նշանակություն ունեցող ապացույցներ ձեռք բերելուն եւ կոնկրետ դատավարական որոշումներ կայացնելուն ուղղված բազմաթիվ եւ բոլոր միջնորդությունները, ինչը կրկին վերահաստատում է մեր այն համոզմունքը, որ ՀՀ երրորդ Նախագահ Սերժ Սարգսյանի նկատմամբ քրեադատավարական փաթեթավորմամբ իրականացվում է քաղաքական հետապնդում»։ Գործով անցնող Բարսեղ Բեգլարյանը եւ Գեւորգ Հարությունյանը եւս հայտարարել են, որ մեղադրանքն ամբողջովին անհիմն է։ Սերժ Սարգսյանի պաշտպան Ամրամ Մակինյանը վստահեցնում է, որ ՀՔԾ¬ն իրավունք չուներ ՀՀ 3-¬րդ նախագահին ներգրավվելու որպես մեղադրյալ, քանի որ դրա համար ուղիղ արգելք է ՀՀ Սահմանադրությունը։ Գյուղատնտեսության նախկին նախարար Սերգո Կարապետյանը եւ փոխնախարար Սամվել Գալստյանը մահացել են կորոնավիրուսից 2021-ի ձմռանը։ Դատարան է ներկայացվել միջնորդություն՝ նրանց նկատմամբ քրեական հետապնդումը՝ մահվան հիմքով դադարեցնելու մասին։ Դատարանը՝ դատավոր Վահե Միսակյանի նախագահությամբ, բավարարել է միջնորդությունը։ Կոչումներ եւ պարգեւներ Արցախի հերոս «Մարտական խաչ» շքանշան «Տիգրան Մեծ» շքանշան Ծանոթագրություններ Արտաքին հղումներ Սերժ Սարգսյանի կենսագրությունը Yerkir.am-ի հարցազրույցը Սերժ Սարգսյանի ծնողների հետ Հայ քաղաքական գործիչներ Հայաստանի նախագահներ Ոսկե Արծիվ շքանշանակիրներ Տիգրան Մեծի շքանշանի ասպետներ ԵՊՀ շրջանավարտներ ՀՀԿ անդամներ Արցախի հերոսներ Սերժ Սարգսյան Գյումրու պատվավոր քաղաքացիությունից զրկվածներ Հայ առաքելական քրիստոնյաներ ՀՀ ԳԽ 1-ին գումարման պատգամավորներ Պատվո լեգեոնի շքանշանի Մեծ խաչի ասպետներ Արցախի քաղաքական գործիչներ Պատվո շքանշանի ասպետներ (Վրաստան) Վրացական «Ոսկե գեղմ» շքանշանի ասպետներ


Matyan.am | Առանձնական աղոթք 28 Մայիս, 2019 20:00 Աղոթարան 1. Գոհաբանական - Գոհաբանական են այն աղոթքները, երբ մենք շնորհակալհություն ենք հայտնում Աստծուն մեզ տրված Աստվածային բոլոր բարիքների ու պարգեւների համար։ Իսկ Աստվածային բարիքներն են այն բոլորը, ինչ գոյություն ունի մեր շուրջը՝ տիեզերքը, լույսը, կյանքը, ամեն ինչ։ Գոհություն ենք հայտնում Աստծուն նաեւ մեզ շնորհված պարգեւների, օգնության ու օրհնության համար։ Գոհաբանական աղոթք հնչեցրեց նաեւ Քրիստոսը Ղազարոսի հարության ժամանակ. «Հա՛յր, գոհութիւն եմ տալիս քեզ, որ ինձ լսեցիր. եւ ես գիտէի, որ ամէն ժամ լսում ես ինձ, բայց այս անում եմ շուրջս կանգնած այս ժողովրդի համար, որպէսզի հաւատան, որ դո՛ւ ինձ ուղարկեցիր» (Հովհ. 11:41-42) 2. Փառաբանական - Փառաբանական են այն աղոթքները, որոնց ժամանակ փառաբանում, փառք են տալիս Աստծուն՝ Իր բարության արդարության եւ անսահման սիրո համար։ Փառաբանում ենք Աստծուն, որովհետեւ Աստված ստեղծել եւ պահում ու պահպանում է այն ամենը, ինչ որ գոյություն ունի։ Փառաբանում ենք Աստծուն նաեւ այն պատճառով, որ Աստված իր իմաստության շնորհիվ տալիս է մեզ անհրաժեշտ ամեն ինչ, որ բարի է ու գեղեցիկ։ Փառաբանական աղոթք Նոր Կտակարանում առաջին անգամ հնչեցնում են Սուրբ Ծննդյան հրեշտակները. «Փա՜ռք Աստծուն՝ բարձունքներում, եւ երկրի վրայ խաղաղութի՜ւն եւ հաճութի՜ւն՝ մարդկանց մէջ» (Ղուկ. 2:14): 3. Խնդրողական - Խնդրական են այն աղոթքները, որոնցով Աստծուց խնդրում ենք մեր հավատքի մեջ հաստատուն մնալու կարողություն, հույս, սեր, համբեություն, առողջություն եւ այլ բարիքներ։ Հիսուսն էլ հորդորում է մեր խնդրանքներով միշտ դիմել Աստծուն. «Խնդրեցէ՛ք Աստծուց, եւ նա կը տայ ձեզ, փնտռեցէ՛ք եւ կը գտնէք, բախեցէ՛ք, եւ կը բացուի ձեր առաջ.որովհետեւ, ով որ ուզի, ստանում է, ով որ փնտռի, գտնում է, եւ ով որ բախի, նրա առաջ կը բացուի» (Մատթ. 7:7-8):


source: fineweb

text: Հովհաննես Պլուզ Երզնկացի Հովհաննես Պլուզ Երզնկացի, 13-րդ դարի անվանի մանկավարժներից ու հասարակական-քաղաքական գործիչներից է։ Բովանդակություն Կենսագրություն[խմբագրել] Ծնվել է 1225-1230 թվականների միջեւ, Մեծ Հայքի Եկեղյաց գավառում։ Երզնկացի է կոչվել կամ իր ծննդավայրի անունով եւ կամ տեղի հռչակավոր վանքերում կրթություն ստացած լինելու պատճառով։ Պլուզ մականունը նրան, հավանաբար, տրվել են կարճահասակության համար։ Այդ է ակնարկում նաեւ ժողովրդական ավանդությունը,ըս որի նա եղել է փոքրամարմին։ Երզնկացու մանկությունն անցել է հայրենի երկրի Լուսավորչի լեռներում գտնվող դպրանոցներում։ Ուսման ծարավը նրան տարել է աշակերտելու ժամանակի նշանավոր ուսուցիչ Վարդան Արեւելցի, որին եւ հետագայում հիշում է երախտագիտությամբ, անվանում իր հոգեւոր հայրը։ Երզնկացին հմտացել է փիլիսոփայություն, տիեզրագիտություն, քերականություն մեջ, խորամուխ է եղել արվեստների, երաժշտության, բժշկության ու զանազան բնական գիտությունների մեջ։ 1270-1280-ական թվականներից սկսվում է Երզնկացու եռանդուն գործունեության շրջանը, նա մասնակցում է երկրի թե՛ գիտական եւ թե՛ քաղաքական կյանքի ամենակենսական իրադարձություններին, լինում է ոչ միայն Հայաստանի, այլեւ Կիլիկիայի տարբեր քաղաքներում, Երուսաղեմում ու Տփղիսում՝ ամենուրեք վայելելով մեծ հեղինակություն։ Երզնկացին գործուն պայքար է մղում 13-14-րդ դարերում լայն ծավալ ու քաղաքական սուր բնույթ ստացած ունիթորական (այդ ուղությունը ընդունում էր ազգային եկեղեցիների կաթոլիկացումը եւ Հռոմի պապի գերիշխանությունը) շարժման դեմ, հասարակական ու եկեղեցական հատուկ կանոններ գրում՝ հանուն ազգապահպանության, հայ եկեղեցու եւ պետականության հաստատման։ 1280 թվականին նա արդեն Երզնկայի քաղաքային աշխատավորական շերտերի՝ արհեստավորների ու առեւտրականների համար կազմակերպված «եղբայրության» հոգեւոր հայրն էր, որ «Սահման եւ կանոնք» էր գրում նաեւ «տղայահասակ մանկանց աշխարհականաց» համար։ 1281 թվականին Երզնկացին մեկնում է Թեոդուպոլիս (Կարին), որպես կաթողիկոսի հատուկ պատվիրակ, ապա պատվեր է ստանում քերականության մեկնություն գրելու, որն ավարտում է 1291 թվականին։ 1293 թվականին Երզնկացին կնքում է իր մահկանացուն։ Նրա շիրիմն ամփոփված է Երզնկայի Սբ. Նշան եկեղեցու առաջնորդական աթոռի տակ։ Երզնկացու մասին պահպանվել են ավանդություններ, որոնք նրա անունը կապում են զանազան հրաշագործությունների հետ։ Նա կոչվել է «սուրբ եւ իմաստուն», «բանիբուն եւ աշխարհալոյս վարդապետ», «խստալոյս իմաստասէր», «անյաղթ» եւ այլն։ Նրա գերեզմանը համարվել է սրբատեղի։ Գրական գործունեություն[խմբագրել] Հովհաննես Պլուզ Երզնկացու անունով մեզ հասել են փիլիսոփայական, բնագիտական, տիեզերագիտական, քերականական, կանոնական, խրատական, մեկնողական, դավանաբանական-քաղաքական, աստվածաբանական եւ այլ բնույթի բազմաթիվ գործեր ու չափածո երկեր, որոնց թիվն անցնում է հարյուրից։ Հայ միջնադարի գիր ու գրականության զարթոնքի, գիտության ու արվեստների վերածնության արտահայտությունը լինելով, դրանք մղում են դեպի նորը, ձգտում եւ հետաքրքրություն են առաջացնում ուսումնասիրելու, ճանաչելու աշխարհը, գիտականորեն բացատրելու բնական ու հասարակական երեւույթները, նրանց առաջացման, զարգացման ու գոյության օրինաչափությունները։ Արժեքավոր են այն աշխատությունները, որոնք շոշափում են փիլիսոփայական, բնագիտական ու տիեզերագիտական հարցեր։ Սրանց մեջ հեղինակը ոչ միայն ընդունում ու պաշտպանում է արտաքին աշխարհի գոյությունը, այլեւ դնում է նրա ճանաչման անհրաժեշտությունը։ Աշխարհընկալման ու ճանաչման հիմքը նա համարում է սքանչացումը, իսկ միջոցը մարդու, հինգ զգայարանները ։ Եթե ճանաչման հիմքը Երզնկացին համարում էր սքանչացումը, ապա կյանքի ու գոյության հիմքը շարժումը։ Ըստ նրա ամեն ինչ մշտաշարժ է եւ փոփոխելի. շարունակական շարժման եւ հարափոփոխության հետեւանք են ոչ միայն բնության երեւույթները, այլեւ հասարակական կյանքում եւս գոյություն ունեցող հակասությունները, անհավասարություններն ու անարդարությունները, ինչպես նաեւ ծնունդն ու մահը։ Կարեւոր է նկատել, որ Երզնկացին մահը բացատրում է գիտականորեն` ո՛չ թե հոգու բացակայությամբ, այլ մարմնի՝ նյութի քայքայումով։ Գիտական եւ բանասիրական բարձր արժեք ունի Երզնկացու Քերականության մեկնությունը, ո'չ միայն լեզվի ու քերականության, այլեւ տաղաչափության, գրականագիտության եւ գրականության տեսության հետ կապված մի շարք կարեւոր հարցերի արծարծումը։ Նա սահմանել է չափն ու ժանրերը (տաղ, հագներգություն, ողբերգություն, դյուզագներգություն, կատակերգություն, դավաբանական, առասպել, զրույց, [պատմություն) եւ այլն, ուսուցողական նպատակներով հայերեն է թարգմանել տողեր Իլիականից ու Ոդիսականից, ինչպես նաեւ Հոմերոսի կենսագրությանն ու ստեղծագործությանը վերաբերող պատմություններ։ Անդրադարձել է նաեւ արվեստի հարցերի, բացատրել երաժշտական հասկացություններ, բնութագրել հոգեւոր ու աշխարհիկ երաժշտությունը, երաժշտության դերը մարդու կյանքում եւ այլն։ Մեկնությունը կազմել է այնպիսի հմտությամբ, որ երկար ժամանակ մնացել է որպես քերականական գիտելիքների ուսուցման հիմնական ձեռնարկ։ Նրանից են օգտվել հետագա հեղինակները, այդ թրվում՝ Եսայի Նշեցին եւ Հովհաննես Ծործորեցին։ Գնահատելի են Երզնկացու մանկավարժական, բժշկագիտական հայացքները եւ ժամանակի հասարակական-քաղաքական անցուդարձերին, սոցիալ-տնտեսական հարաբերություններին, կենցաղին, բարքերին, ծեսերին, հավատալիքներին վերաբերող հարուստ տեղեկությունները։ Ստեղծագործությունը[խմբագրել] Երզնկացու արձակի հիմնական ու առանցքային գաղափարներն իրենց հուզական արտահայտությունն են գտել նրա չափածոյում։ Դրանք աշխարհիկ եւ կրոնական ստեղծագործություններ են՝ տաղեր, շարականներ, ողբեր, մեղեդիներ, խոհա-խրատական, իմաստաբանական քառյակներ։ Երզնկացու չափածոն զարգանում է երեք հիմնական ուղղությամբ՝ կրոնական, գիտական եւ աշխարհիկ։ Կրոնական երկեր[խմբագրել] Կրոնական երկերը, թեեւ առաջին հայացքից թվում են սովորական, միայն աստվածաշնչային թեմա ունեցող բանաստեղծություններ, իրականում բացահայտում են նաեւ մարդկային մտքի ալեկոծումն ու ներհակությունը, զգացումների բազմերանգությունը, կյանքի ու բնության մեծ սերը։ Զիմ գեղեցիկ զարդերքն առին[խմբագրել] Դրախտից արտաքսված Ադամի ողբն ու սուգն, ըստ էության, սրտի տանջանքն ու ներքին տառապանքն է այն մարդու, որ զրկվել է իր ունեցած գեղեցիկ ու հանգստավետ կյանքից, որ իր սիրո, դեպի իր կյանքի ընկերն ունեցած մարդկային վերաբերմունքի պատճառով, նրա ծանր վիշտն ու դառնությունը կիսելու, նրան գթալու հետեւանքով արժանացել է պատժի։ Սա եւ՛ ողբ է, եւ՛ կյանքի՛ սեր ու կարոտ, եւ' գեղեցիկ բնապատկեր. Զիմ գեղեցիկ զարդերքն առին Զիս անողորմ մերկացուցին Վասըն միոյ պատուիրանին՝ Անմահական ծառոյ պտղին։ Հօսկայ մերկ եմ ես հիմայ, Եւայ նըստել ու խիստ կուլայ։ Ա~հ, կու յիշեմ ըզձեզ ծաղկունք, Անուշահամ աղբերակունք. Ա~հ, կու յիշեմ ըզձեղ թըոչունք Քաղցրաբարբառ, եւ անասունք, Որք ըզդրախտըն վայելէք, Ձեր թագաւորն եկայք լացէք։ Ես աղաչեմ զձեզ, սերովբէք[խմբագրել] Սա եւ՛ գանգա'տ է, եւ՛ ներման ու հաշտության աղերս, եւ՛ կյանք ու սեր. Ես աղաչեմ զձեզ, սերովբէք, Գանդատ ունիմ, ի՛նձ լսեցէք. Երբ ի յադին դրախտըն մտնէք, Յանմահ պըտղոյն ճիւղ մի առէք, Բերէք յաչացս ի վրայ դրէք, Զխաւարեալ աչս ողջացուցէք։ Երբ ի դըրախտըն մըտանէք, Ըզդրախտին դուռըն մի փակէք, Զիս ի դիմաց կանգնեցուցէք, Պահ մի հայիմ կարճ, դարձուցէք։ Մեկ այլ տաղում Աստվածածին ողբն է։ Այն արտահայտում է երկրային, աշխարհիկ զգացումներ, սիրելի ու միակ զավակի հետ կապված հույսեր, սպասելիքներ։ Սա սուգն է իր վշտով լսողներին համակող որդեկորույս մոր, որի համար այլեւս ոչինչ արժեք չունի աշխարհում. Թող արեգակն խաւարի, Եւ լոյս լուսնի նուաղի, Երկիր հիմամբք սասանի, Վէմք ի վիմանց պատառի։ Աշխարհիկ երկեր[խմբագրել] Երզնկացու աշխարհիկ տաղերի մեջ խորն է կյանքի խոհա-փիլիսոփայական ըմբռնումը։ Այստեղ մարդն է իր երերուն ու անհաստատ գոյությամբ, հոգին զբաղեցնող ու տանջող մտքերով, մահվան տագնապով, բայց եւ ապրելու սիրով ու տենչով, իմաստության հասնելու ծարավով. Յաստընուորս ենք կարօտ յերկնից ի բարոյն, Ու ծածկեալ ենք մեղօք, զինչ լոյսն ի յամպոյն. Մեք բուսաք զերթ ծաղիկ յերեսն ի հողոյն, Ծարաւած ենք բանի, զինչ տունկն ի ջըրոյն։ Մեք նըման ենք նաւին՝ ի մէջն ի ծովուն, Անդադար ենք կենօք, զինչ նաւն ի քամուն, Ի դրախտէն ենք ելած ու յանմահ պըտղոյն, Կու մաշինք յաշխարհիս ի հոգն ի մահուն։ Եվ ապա՝ հոգու եւ մարմնի կյանք մաշող երկընտրանքն ու հավիտենական պայքարը. Զերկուսս ընկեր ո՞նց պահեմ, մեկըս` հող, մեկըս հոգի է, Հոգիս թէ ի վեր քարշէ, հողըս ծանր ի վայր կու հակէ, Վախեմ թէ հողոյս լըսեմ, նա հոգոյս լոյսն պակասէ, Ու հետ հոգոյն ո՞վ թըռչի, երբ նորա տունըն հեռի է։ Աշխարհիկ երկերը նաեւ խրատ են ուսման, գիտության, ընտանիքի ու կենցաղի բարոյակրթման, առաքինության։ Սրանք ծառայում են միեւնույն նպատակին՝ դաստիարակել, լուսավորել ազգը, մաքրել հասարակությունն արատներից, վերացնել չարիք ծնող պատճառները՝ տգիտությունը, անուսումնությունն ու վատ բարքերը։ Խրատներն ուղղված են հասարակության գրեթե բոլոր խավերին՝ աղքատ թե հարուստ, ծառա թե իշխան, երիտասարդ թե ծեր, մանուկ՝ դեռեւս ուսման կարոտ, թե ուսումնական։ Այս շարքի մեջ առանձնահատուկ տեղ է գրավում Երզնկայի «եղբայրութեան» Հակոբի խնդրանքով գրված բանաստեղծությանը։ Սա կարճ տողերով հորինված մի խրատական է, որ նպատակ ունի «զխորհուրդ մարմնոյն, որ է անգիտութիւնն եւ մեղքն, փոխել ի հոգեւորն, որ է գիտութիւն, եւ ի կեանքն»։ Գիտական երկեր[խմբագրել] գիտություն գովք հանդիսացող քերթվածները ամբողջացնում են խորհող ու փիլիսոփայող բանաստեղծի մտքերը։ բնություն ու մարդու մասին տալով գիտական բացատրություններ, կրկին սեր ու հետաքրքրություն առաջացնելով դեպի ուսումն ու իմացությունը, Երզնկացին ընդգծում է, թե ամեն ինչ անցողիկ է, ժամանակավոր, ունի սկիզբ եւ վախճան, մինչդեռ իմաստությունը մնայուն է եւ աշխարհի բարին վայելելու անսպառ աղբյուր. Պատկերին փառքն ամեն նըման է ծաղկի, Թէ հողմ յինք շնչէ, նա շուտ թառամի։ Հարըստին գանձն ամեն զերթ ջուր հեղեղի, Որ հոսէ պահ մի գայ ու շուտ ցամաքի։ Բարձր գաղափարայնության հետ ձուլված լեզվի եւ ոճի երաժշտականության շնորհիվ Երզնկացու բանաստեղծություններից շատերը երգվել են։ Քնարերգություն[խմբագրել] Ընդարձակելով միջնադարում լայն ծավալ ստացած խրատական ոտանավորի սահմանները, Երզնկացին ստեղծում է քնարերգության մի նոր տեսակ՝ խոհա-խրատական, իմաստաբանական բանաստեղծություն, որ հատուկ չափ ու բովանդակություն ստանալով՝ հասնում է իր կատարելությանը՝ քառյակների ձեւով։ Կյանքի սերն ու մահվան ողբերգությունը խորապես արտահայտող այսհայրեններն առանձնահատուկ եւ արժեքավոր տեղ են գրավում Երզնկացու չափածոյում։ Սրանց մեջ ամենից ավելի երեւում է նշանավոր գեղագետն ու բանաստեղծը։ Իրականության ու բնության գեղեցկությունների կամ իր տպավորությունների ու զգացողությունների անմիջական նկարագրությունը չեն սրանք, այլ դրանցից ծագած մտքեր, հույզեր ու դատողություններ, համամարդկայինի հասցրած անձնական, անհատական իարհրդածություններ՝ փիլիսոփայական համապատասխան ընդհանրացումներով։ Քնարերգուին զբաղեցնում են աշխարհի գեղեցկությունը, հակադրություններով շաղախված մարդու բնությունը, կյանքն ու մահը, մարդկային միտքը մշտապես տանջող «անդենի» անորոշությունը եւ կենդանի՝ «աղուոր շինուածը» քանդվելու անհուն ցավը. Շաղղած ես ի չորս իրաց, այդցեղ շէնքդ ամուր չի լինի, Օդըն հողոյն ի՞նչ նըման, հուրն ու ջուրն են խիստ ատելի, Ի հակառակէ ստեղծած եւ եղած ես մարդ կենդանի, Վերնայ օդն ու հուրն ու չուին, ու մարմինըդ դառնայ փոշի։ Ճամփորդ քեզ յայնժամ ասեմ, որ զճամփի հատըն գիտենաս, Ծընել ես 'ւ յաշխարհ եկել տուր խապար, թէ ուստի՞ կու գաս, Եկել ես օտար յերկիր, մէկ ցուցու, թէ ի՞նչ կու կենաս, Մեռնիս դու 'ւ ի հող մըտնիս, մէկ ասա, թէ ու՞ր կու գնաս։ Աշխարհս է ի ծով նըման, ով որ գայ՝ անթաց չմնայ, Յայս ծովս ես ի նաւ մըտայ, գնաց նաւս եւ ես չիմացա, Յեզեր մօտեցել եմ ես, վախեմ թէ քարի դիպենայ, Քակտի իմ աղուոր շինուածս, ու տախտակըս մէկմէկանայ։ Երզնկացու մեծ աշխարհասիրությունը ընդգծվում է հատկապես քառյակներում։ Ամեն ինչի անցողիկության մասին փիլիսոփայորեն արված նրա սառն դատողություններն այստեղ անէանում են, մնում են խոկումն, կյանքի կարոտ ու անցողիկության ափսոսանք, մահվան տագնապ ու սարսուռ, հոգու մեծ վիշտ ու դառնություն, որից դուրս գալու եզակի ելքը դարձյալ խելքը, իմաստությանն ու բարի գործն են. Մարմինդ է ի նաւ նըման, խելքըդ` ծով, թէ չունի ժըխոր, Զմիտքդ նաւավար դու տես, որ բարձեր է գանձ շահաւոր, Թէ յեզր ի ծովուդ հանես, նա առնէ ըզքեզ փառաւոր: Աշխարհս է ոչինչ նըման, շատ դատին դառնան փոշիման, Հալալ ու հարամ անեն՝ հոս թողուն՝ 'ւ ի հոն կու գընան, Ջան արա, գործէ բարի, որ յետոյ չլնիս փոշիման, Թէ չէ Ադամայ դըրախտէն քեզ կանաչ տերեւ մի չի տան։ Համեմատությունների, պատկերների եւ ստեղծագործական այլ հնարանքների վրա կառուցված, հաճախ երաժշտականության հասցրած գեղարվեստական խոսք է Երզնկացու ոչ միայն չափածոն, այլեւ արձակը։ Տիեզերքի, հավիտենականության եւ մարդու կյանքի կարճատեւության ու անցողիկության փիլիսոփայական միտքն անգամ, նրա խոսքի գեղարվեստականության ուժով, դառնում է խոհի ու զգացումների արտահայտություն: Երզնկացին հատուկ ուշադրություն է դարձնում լեզվի մաքրության, պարզության ու գեղեցկության վրա։ Դեմ լինելով խրթնաբանության, պաշտպանելով աշխարհիկ խոսվածքը, նա միաժամանակ մտահոգված է, որ այն չիջնի մինչեւ ռամկաբանություն, բարբառայնություն։ Գրաբար թե աշխարհաբար, նրա լեզուն գեղեցիկ է ու մշակված, ճոխ ու պարզ, հարուստ ու հասկանալի, կենդանի ու երաժշտական եւ միշտ՝ բանաստեղծական։ Ահա թե ինչ է գրել Երզնկացին իր լեզվի, ոճի, շարադրանքի, մտքերի մատուցման եղանակի ու արժեքի մասին. «Քաղեմ իբրեւ զծաղիկս գեղեցիկս զշուշան ի հովտաց, կամ իբրեւ զվարդս վառեալ ի դաշտաց, որք են գեղեցկատեսք եւ անուշահոտք... եւ իբրեւ զոսկի մարգարտին յեռեալ, գեղեցկահարմար շարակարգեմ զբանս հոգեվարժս այնոցիկ, որ տենչան բանից իմաստութեան..., իբրեւ զծաղիկ բուրաստանաց դեղ ցաւելի կենաց»։ Աղբյուրներ[խմբագրել] Ա. Սրապյան, Հովհաննես Երզնկացի: Հայ մշակույթի նշանավոր գործիչները. V-XVIII դարեր, Ե., Երեւանի համալսարանի հրատարակչություն, էջ 330-339:


source: CulturaX

text: Սոցիալական ծառայությունների «բարեփոխումը»՝ վերադարձ Վանոյի «վախտ» Վերջին կառավարության նիստի ժամանակ երեքը՝ Փաշինյան, Ավինյան, Բաթոյան՝ ընդդեմ մեկի՝ գլխավոր ֆինանսիստ Ջանջուղազյանի ներկայացումը գուցե շատերի համար կառավարության պրոցեդուրային խնդիր թվաց, սակայն այսպիսով սոցապնախարար Զառա Բաթոյանի առաջարկած սոցիալական ծառայությունները դառնալու են նախարարություն՝ նախարարության կազմում, իսկ եթե ավելի գլոբալ դիտարկենք հարցը, ապա՝ պետություն՝ պետության մեջ: Լիազոր մարմնի ներկայացրած այս բարեփոխումը ոչ այլ ինչ է, քան լեւոնական ժամանակներում արդեն իսկ մի անգամ փորձարկված սոցիալական ծառայությունների մոդելը, որն, ըստ էության այն ժամանակ առանձին գործող միավոր էր եւ որը տարիներ շարունակ «Кот, который гулял сам по себе» տարբերակով բացարձակ հաշվետու չլինելով սոցապ նախարարությանը, համայնքային միավորներից էլ գրեթե անկախ էր: Երեւանում այն Վանո Սիրադեղյան-քաղաքապետի վստահելիների բանակն էր ներկայացնում եւ թաղապետարաններից անկախ էր գործում՝ կարեւորագույն դեր կատարելով ընտրական գործընթացներում: Այս ծառայությունների ստեղծմանն ընդառաջ արդեն իսկ Երեւանի քաղաքապետարանում կառուցվածքային փոփոխություն կատարվեց՝ սոցիալական ծառայությունների բլոկը միացվեց երեխաների պաշտպանությանը, որոնք հետագայում սոցիալական աջակցություններին զուգահեռ նաեւ՝ ստամբուլյան կոնվենցիայի գործնական կիրարկման պատասխանատուները կդառնան մայրաքաղաքում եւ նույն տրամաբանությամբ, նաեւ՝ մարզերում: Եվ ահա՝ քպականները նախ որպես գրասենյակ օրենքով ամրագրում են ստեղծվելիք ստորաբաժանումը, ապա՝ աշխատակիցների մեծաքանակության եւ ընդգրկունության համատեքստում այն սոցիալական ծառայություններ ձեւակերպում՝ այդպիսով վերակենդանացնելով երկու տասնամյակ առաջվա սոցծառայությունների մոդելը՝ անկախ մարդկային ռեսուրսների կառավարման եւ անկախ գնումների ստորաբաժանման անհրաժեշտության ընդգծումով: Եվ քանի որ սա դառնալու է քպասորոսականների ապագա հանգրվանը, սրա ստեղծման համար հավասար կռիվ տվեց Բաթոյան-Ավինյան դուետը, դե, իսկ այս ամենի գլխավոր ռեժիսորն իր չքմեղ հարցերով մնաց ստվերում՝ վերջում ավելացնելով, թե ստորագրելուց առաջ մեկ էլ կանդրադառնանք: Այս սոցիալական ծառայությունների միջով են գալու-անցնելու ամենատարբեր գրանտատու եւ գրանտներից սնվող հասարակական կազմակերպություններն ու հիմնադրամները, լիազոր կառույցի եւ փոխվարչապետի ներկայացմամբ՝ ապահովելով ծառայությունների անկախությունը եւ անկախ բիզնես գործունեությունը: Այնպես որ, այս ծառայություններին մատների արանքով նայելը բավական թանկ է նստելու մեր ընտանիքների եւ երեխաների ճակատագրերի վրա: Արժեհամակարգային փոփոխություններն այսպես ծածուկ, բայցեւ՝ կառավարության նիստերում՝ «հրապարակային» քննարկմամբ, վարչապետի ֆբ էջում տեսանյութի տեղադրմամբ, գլխավոր ֆինանսիստի էլ՝ տեսեք, ես դեմ էի, ես զգուշացրեցի՝ տարբերակով են գալու:


text: Ծծումբ - Ուիքիփետիա Ծծումբ (լատ.՝ Sulfur), քիմիական տարր է, որուն նշանն է S, կարգաթիւը՝ 16, հիւլէական զանգուածը՝ 32,066: 2 Ծծումբին Բնագիտական Յատկութիւնները 3 Քիմիական Յատկութիւնները 4 Կիրարկութիւնները 5 Կենսաբանական Դերը Ծծումբը եւ անոր միացութիւնները մարդկութեան ծանօթ են հնագոյն ժամանակներէն։ Անիկա կը յիշատակուի Աստուածաշունչին եւ Հոմերոսի բանաստեղծութիւններուն մէջ։ Մաքուր բիւրեղային տեսքով յայտնաբերուած ամէնէն ատարածուած տարրերէն է: Ծծումբ բառը լատիներէն կը նշանակէ «այրող քար»: Ռազմական նպատակներու համար ծծումբէն կը պատրաստէին հրկիզող խառնուրդներ, օրինակ՝ «յունական կրակը»: Մօտաւորապէս ԺԳ. դարուն Չինաստանին մէջ ծծումբը կիրարկուած է կրակ արձակելու նպատակներով։ Մարդիկ կը կարծէին, թէ այրող ծծումբէն յառաջացած կապոյտ բոցն ու սուր հոտը կը հեռացնեն չարքերը։ Ծծումբը եւ անոր միացութիւնները օգտագործուած են մաշկային հիւանդութիւններ (օրինակ՝ քոսը) բուժելու, ինչպէս նաեւ այգեգործական նպատակներով։ Արաբ տարրախոյզները կը կարծէին, թէ բոլոր մետաղները կազմուած են ծծումբի եւ սնդիկի խառնուրդէն։ Յոյները եւ հռոմէացիները կը յայտնաբերեն, որ ծծումբը կրնայ օգտագործուիլ կրակ պատրաստելու եւ հռոմէական կրկէսին ընթացքին արհեստական ցուցադրութիւններու համար: Ծծումբը, իբրեւ քիմիական տարր, առաջինը բացայայտած Է ֆրանսացի քիմիագէտ Անթուան Լորան Լավուազիէն (ֆրանսերէն՝ Antoine Lauren Lavoisier, 1743-94) ԺԸ. դարու վերջին։ Ծծումբին Բնագիտական Յատկութիւնները[Խմբագրել | Խմբագրել աղբիւրը] Ծծումբը բնութեան մէջ Իտալիոյ հրաբուխներէն Ֆումարոլին հրաբուխին մօտ գտնուած ծծումբ Լազուարդ բիւրեղի կապոյտը խառնուած է ծծումբով Ծծումբը դեղին գոյնի բիւրեղային նիւթ մըն է։ Անիկա դիւրութեամբ կը հալի 100°C-էն քիչ մը աւելի բարձր ջերմաստիճաններուն։ Ծծումբը ուժեղ տաքցնելու ատեն կը յառաջանան մութ շագանակագոյն շոգիներ։ Արագ սառեցնելու պարագային ծծումբին շոգիները անմիջապէս, առանց հեղուկի վերածուելու, կը փոխարկուին նրբագոյն փխրուն փոշիի, որ կը կոչուի ծծմբածաղիկ։ Երկրակեղեւին ծծումբին պարունակութիւնը 0,05% է: Կը հանդիպինք ինչպէս ազատ (բնածին ծծումբ), այնպէս ալ միացութիւններու՝ գերազանցապէս ծծմբատներու, օրինակ՝ ZnS, PbS, Cu2S, FeS2, եւ սուլֆաթներու, օրինակ՝ CaSO4.2H2O, Na2SO4.10H2O ձեւով։ Քիմիական Յատկութիւնները[Խմբագրել | Խմբագրել աղբիւրը] Պարբերական համակարգի 6-րդ խումբի գլխաւոր ենթախումբին մէջ է։ Իսկ ջրածինի եւ թթուածինի միացութիւններուն մէջ բաղկացած է տարբեր իոներներէ. կը փոխազդուի գրեթէ բոլոր թթուներուն եւ աղերուն հետ։ Անիկա ոչ մետաղական տարր մըն է, որ կը ներկայանայ ինչպէս համակցուած, այնպէս ալ ազատ վիճակներու մէջ եւ լայնօրէն կը տարածուի երկիրի մակերեւոյթին վրայ: Անիկա համ եւ հոտ չունի, ջուրին մէջ չի լուծուիր եւ յաճախ կը յայտնուի դեղին բիւրեղներու կամ զանգուածներու մէջ[1]: Կիրարկութիւնները[Խմբագրել | Խմբագրել աղբիւրը] Ծծմբաքարերու տեղափոխումը Ճաւա կղզիին Քաուահ Իճէն հրաբուխէն, 2009 Ծծումբը մանր փոշիի՝ ծծմբածաղիկի ձեւով կ'օգտագործուի խաղողի տունկին հիւանդութիւններուն պայքարելու դէմ։ Մեծ քանակով ծծումբ կը ծախսուի քաուչուքը ռետինի փոխարկելու համար։ Անոր համար ալ առանց ծծումբի անկարելի է արտադրել ռետինէ իրեր, ինչպէս՝ անուագօտիները (ձգախէժէ), վերնամոյկերը (galosh), փողրակները (հրշէջներու խողովակները) եւ այլ իրեր։ Ծծումբը կը մտնէ որսորդական Վառօդի կազմին մէջ, կը կիրարկուի լուցկիի արտադրութեան ընթացքին։ Ծծումբի զգալի քանակ մը կ'օգտագործուի ծծմբական թթու արտադրելու ատեն։ Ծծումբը կը յառաջացէ երեք տարաձեւութիւն, որոնցմէ ամէնէն կայունը շեղանկիւն կամ ալֆա ծծումբն է, որ սովորաբար կը ստացուի դեղին փոշիի տեսքով։ Աշխարհի տարածքին ծծումբի մեծագոյն մատակարարներն են՝ Միացեալ Նահանգները, Մեքսիքօն եւ Իտալիան: Ծծումբ պարունակող հանքաքարեր կան նաեւ Հայաստանի որոշ (օրինակ՝ Ալաւերտիի եւ Կապանի) պղինձի հանքավայրերուն մէջ։ Ծծումբի արդիւնահանման եւ արդիւնաբերական ստացման ծաւալները տարուէ տարի կ'աճին ամբողջ աշխարհի տարածքին։ Ծծումբը կենսաբանական տարրերէն մէկն է։ Կը մտնէ քանի մը ամինաթթուներու (ցիսթէին, մեթիոնին) կենսանիւթերու (թիամին) եւ բնախմորներու (enzyme) բաղադրութեան մէջ։ Ծծումբը կը մասնակցի սպիտի (փրոթէինային) կառուցուածքներու ձեւաւորման։ Կը մասնակցի մանրէաբոյսերու համադրութեան մէջ: Ծծմբաջրածինը կը հանդիսանայ ջրածինի ստացման հիմնական աղբիւրը։ Մարդկային մարմինը կը պարունակէ 2 կրամ ծծումբ։ Ֆոսֆորը եւ ծծումբը կ'օգնեն, որ բոյսերը առողջ աճին, եւ վնասակար միջատները չքանան[2]: ↑ Ծծումբին յատկութիւնները (անգլերէն) ↑ Յատկանիշներ Եու. Վ. Խոդակով, Լ. Ա. Ցվետկով եւ ուրիշներ։ «Քիմիա», Երեւան, 1961։ Sigel Astrid, Freisinger Eva, Sigel Roland K.O., խմբգրնր. (2020)։ Transition Metals and Sulfur: A Strong Relationship for Life։ Guest Editors Martha E Sosa Torres and Peter M.H.Kroneck։ Berlin/Boston: de Gruyter։ էջեր xlv+455։ ISBN 978-3-11-058889-7


text: Հակառակորդն ընտրել է առաջնագծում իրավիճակը սրելու մարտավարություն Դատելով ղարաբաղա-ադրբեջանական հակամարտ զորքերի շփման գծում վերջին շրջանում տեղ գտնող զարգացումներից, տպավորություն է ստեղծվում, որ հակառակորդն ընտրել է առաջնագծում իրավիճակն աստիճանաբար եւ նպատակային սրելու մարտավարություն: Դա արտահայտվում է ինչպես հրադադարի պահպանման ռեժիմի խախտման դեպքերի քանակական աճով, այնպես էլ դրանցում կիրառվող զինատեսակների որակական հատկանիշներով: Հատկանշական է, որ ապրիլյան քառօրյա առճակատումը սանձազերծած ադրբեջանական կողմը, որը վերահաս պարտությունից խուսափելու նպատակով ստիպված էր իր իսկ խնդրանքով եւ երրորդ կողմի միջնորդությամբ մարտագծում վերահաստատել 1994-ի մայիսին եռակողմ համաձայնությամբ ձեռքբերված հրադադարը, կրկին անցել է սադրիչ գործողությունների ոչ միայն հակամարտ զորքերի շփման գծում, այլեւ քարոզչական դաշտում: Անցած օրերի ընթացքում հակառակորդը կիրառելով տարբեր տրամաչափի հրաձգային զենքեր, այդ թվում` <<ԴՇԿ>> տիպի գնդացիր, <<Սեւ նետ>> եւ <<Իստիգլալ>> դիպուկահար զինատեսակներ ու ՀԱՆ – 17 տիպի նռնականետ, այսօր տարածել է տեղեկություն առ այն, թե իբր հայկական կողմն առաջնագծում կիրառել է 60 մմ-ոց ականանետեր: ԼՂՀ պաշտպանության նախարարությունն ամենայն պատասխանատվությամբ հայտարարում է, որ ադրբեջանական կողմի տարածած ապատեղեկատվությունը ոչ այլ ինչ է, քան իրավիճակի ապակայունացմանն ուղղված պարզամիտ քարոզչական հնարք:


text: Շվեդական ակադեմիան 1964-ին գրականության բնագավառի իր Նոբելյան մրցանակը շնորհում է Ժան-Պոլ Սարտրին, սակայն վերջինս հրաժարվում է մրցանակից` չցանկանալով պարտական լինել որեւէ սոցիալական ինստիտուտի եւ դրանով վտանգել իր անկախությունը: «Սրտխառնոցը» (1938) Սարտրի ամենահայտնի վիպական ստեղծագործությունն է, որն անփոխարինելի օղակ է 19-րդ դարի բալզակյան վեպից դեպի 20-րդ դարի նոր վեպ տանող ճանապարհին: Սրտխառնոց: Վեպ $244.00 Սարտրն այն մարդկանցից էր, որոնց համար հստակ փիլիսոփայական դիրքորոշումն իրենց ստեղծագործական էության առանցքն է։ About the Book Disclosure of Material Connection: Some of the links in the page above are "affiliate links." This means if you click on the link and purchase the item, I will receive an affiliate commission. I am disclosing this in accordance with the Federal Trade Commission's 16 CFR, Part 255: "Guides Concerning the Use of Endorsements and Testimonials in Advertising."


text: Երկիր (Նաեւ Տեռա, լատ. Terra - երկիր բառից), Արեգակնային համակարգի մոլորակ, ըստ Արեգակից ունեցած հեռավորության երրորդն է, ըստ մեծության՝ հինգերորդը։ Արեգակից ունեցած հեռավորությունը կազմում է 149,8 միլիոն կմ, տրամագիծը 12.700 կմ։ Երկիր մոլորակն առաջացել է մոտավորապես 4,6 միլիարդ տարի առաջ։ Երկրի բնական արբանյակ Լուսինը երկրագնդի շուրջը պտտվում է էլիպսային ուղեծրով, երկրից 384400 կմ միջին հեռավորության վրա։ Երկիր մոլորակը մարդկության եւ միլիոնավոր այլ կենդանատեսակների եւ բուսատեսակների հայրենիքն է։ Մինչեւ հիմա մարդկությանը հայտնի միակ տիեզերական մարմինն է, որի վրա բնակվում են կենդանի օրգանիզմներ։ Երկիր մոլորակը երբեմն կոչում են նաեւ կապույտ մոլորակ։ Երկրի կառուցվածք Երկիր մոլորակը ձեւավորվել է մոտավորապես 4.54 միլիարդ տարի առաջ, իսկ կյանքն առաջացել է նրա առաջին միլիարդ տարիների ընթացքում։ Երկրի կենսոլորտն այնուհետեւ նշանակալիորեն փոփոխության ենթարկեց նրա մթնոլորտային եւ այլ հիմնական ֆիզիկական կառուցվածքները։ Երկիրը՝ ընդարձակ Արեգակնային համակարգի փոքր մոլորակներից մեկը, մի շարք առումներով եզակի է։ Նրա վրա կյանք կա, ջուր կա, իսկ մակերեւույթը մշտապես նորանում է։ Երկրագունդն, ըստ ներքին կառուցվածքի, բաժանվում է երեք հիմնական մասի։ Կենտրոնում միջուկն է, նրանից վերեւ՝ միջնապատյանը, ապա՝ երկրակեղեւը։ Երկրակեղեւը եւ միջնապատյանի վերին մասը միասին կազմում են քարոլորտը։ Միջուկի կենտրոնում ջերմաստիճանը հասնում է մինչեւ 6000 ցելսուսի։ Միջուկում նյութերը հրահեղուկ վիճակում են։ Ենթադրվում է, որ այն կազմված է հիմնականում երկաթից եւ նիկելից։ Միջնապատյանը տարածվում է մինչեւ 2900 կմ խորությունը։ Միջնապատյանի խորքերում ջերմաստիճանը հասնում է մինչեւ 2900 աստիճան ցելսուսի։ Թեեւ միջնապատյանի ջերմաստիճանը բավականին բարձր է, սակայն բարձր ճնշման պատճառով այն հիմնականում պինդ վիճակում է։ Վերին մասում փափկավուն շերտն է, որտեղ նյութերը կիսահալ, հրահեղուկ վիճակում են։ Երկրի ամենակարծր շերտը երկրակեղեւն է։ Երկրակեղեւի հաստությունը տատանվում է 5-80 կմ-ի սահմաններում։ Այն կազմված է բազմազան ապարներից, որոնք իրարից տարբերվում են կարծրությամբ, գույնով, հալման ջերմաստիճանով եւ այլ հատկություններով։ Ապարներ են, օրինակ՝ տուֆը, բազալտը, խճաքարը, քարաղը, կավը, ավազը, տորֆը, կավիճը, կրաքարը, քարածուխը եւ այլն։ Ապարներն ըստ ծագման կարող են լինել հրային (մագմային), նստվածքային եւ փոխակերպային (ձեւափոխված)։ Հրային ապարներն առաջացնում են հրաբխի ժամանակ արտահոսող լավայից, երբ այն սառչում ու կարծրանում է։ Հրային ապարներ են, օրինակ՝ գրանիտը, տուֆը, բազալտը, պեմզան, օբսիդիանը։ Նստվածքային ապարները լինում են օրգանական եւ անօրգանական։ Օրգանական ծագման ապարները գոյացել են հազարավոր տարիների ընթացքում մահացած օրգանիզմների քայքայումից ու կուտակումից։ Այդ ապարները հիմնականում կուտակվել են ցամաքային գոգավորություններում ու օվկիանոսների հատակում։ Դրանցից են քարածուխը, տորֆը, կավիճը, կրաքարը եւ այլն։ Անօրգանական ծագման ապարները գոյանում են հրային եւ փոխակերպային ապարների քայքայումից ու կուտակումից։ Դրանցից են ավազը, կավը, բազալտը, խճաքարը եւ այլն։ Փոխակերպային ապարներն առաջանում են երկրագնդի խոր շերտերում բարձր ջերմաստիճանի ու մեծ ճնշման պայմաններում նստվածքային կամ հրային ապարների փոխակերպումից։ Օրինակ՝ կրաքարը կարող է վերածվել մարմարի, ավազը՝ ավազաքարի։ Մոլորակը շրջապատված է մագնիսական դաշտով, որը ժամանակի ընթացքում փոփոխվում է եւ Երկրի մակերեւույթը պաշտպանում Արեգակի՝ կյանքի համար կործանարար հզոր ճառագայթումից։ Սիլիկատային ապարներից կազմված երկրակեղեւը պատված է ջրի թաղանթով եւ մթնոլորտային գազերով. վերջիններս գրեթե ամբողջովին նախկին հրաբխային ժայթքումների արգասիքն են։ Երկրակեղեւը կազմված է հատվածներից՝ սալերից, որոնք դանդաղ շարժվում են միմյանց նկատմամբ։ Միլիոնավոր տարիների ընթացքում այդ շարժումների եւ սալերի փոխազդեցություների արդյունքում ձեւավորվել են մայրցամաքները։ Երկրագնդի տեսքը արբանյակից Երկիրը ճշգրիտ գնդաձեւ չէ։ Այն բեւեռներում սեղմված է, իսկ հասարակածի մասում՝ ուռած այնպես, որ նրա շառավիղը բեւեռներում 43 կմ-ով փոքր է հասարակածային շառավղից։ Հին հույն փիլիսոփա Պյութագորասը (մ.թ.ա. մոտ 570 - 500) կարծում էր, որ Երկիրը գնդաձեւ է։ Նա այդ գաղափարը հղացավ՝ դիտելով նավերի հայտնվելը հորիզոնում, նկատեց, որ սկզբից երեւում են միայն նավի կայմերը, իսկ նավախելը երեւում է, երբ նավն ավելի է մոտենում։ Երկրի ընդերք Երկրակեղեւը Երկրի ընդհանուր չափերի համեմատ ավելի բարակ է, քան այստեղ պատկերված գիծը՝ նկարի մասշտաբում։ Երկրակեղեւի հաստությունն օվկիանոսների տակ մոտավորապես 5 կմ է, իսկ մայրցամաքների տակ՝ մոտ 35 կմ։ Կեղեւի տակ գտնվող մանթիայի հաստությունը մոտավորապես 3000 կմ է։ Մետաղական միջուկն ունի արտաքին՝ հեղուկ, եւ ներքին՝ պինդ մասեր։ Միջուկում ճնշումը գրեթե միլիոն անգամ գերազանցում է մթնոլորտային ճնշմանը, իսկ ջերմաստիճանը 4500 °C է։ Լաբորատորիայում այսպիսի պայմաններ անհնար է վերարտադրել, հետեւաբար Երկրի միջուկը կազմող մետաղի վիճակի մասին տեղեկությունները հիմնված են սոսկ ենթադրությունների վրա։ Մագնիսական դաշտ Երկրի հեղուկ մետաղական արտաքին միջուկը հոսում եւ ալեկոծվում է՝ առաջացնելով մագնիսական դաշտ։ Ժամանակ առ ժամանակ, գուցե հազարավոր կամ տասնյակ հազարավոր տարիների ընթացքում, մագնիսական դաշտի ուղղությունը շրջվում է, որի պատճառը անհայտ է։ Մագնիսական դաշտի ուժագծերը կարելի է մոտավորապես պատկերացնել որպես երկրագունդը պարուրող հսկայական «կանթեր»՝ նրա հյուսիսային եւ հարավային բեւեռների միջեւ, որոնք վահանի պես պաշտպանում են Երկրի մակերեւույթը Արեգակից եկող՝ էլեկտրական լիցք կրող մասնիկների հեղեղից (արեգակնային քամի)։ Այդ վահանը գոյացնում է մի մագնիսական խոռոչ, որը կոչվում է մագնիսոլորտ։ Երբ Երկրի մագնիսական դաշտը հանդիպում է արեգակնային քամուն, ապա դաշտի՝ Արեգակին ուղղված մասը սեղմվում է, իսկ հակառակ կողմում առաջանում է պոչանման եզր։ Լարերից պատրաստված այս մոդելը պատկերում է արեգակնային քամու հետ Երկրի մագնիսական դաշտի փոխազդեցությունը։ Երկրի տարբեր կետերում կողմնացույցի սլաքի որոշակի ուղղությամբ կողմնորոշվելու փաստը հնարավորություն է տալիս կատարելու հետեւյալ կարեւոր եզրակացությանը։ Առաջին՝ Երկիրը մի հսկայական մագնիս է, որի մագնիսական դաշտի գծերի ուղղությամբ էլ դասավորվում է կողմնացույցի սլաքը տարածության տվյալ կետում։ Երկրորդ՝ Երկրի հյուսիսային աշխարհագրական բեւեռի մոտ՝ նրա մագնիսական դաշտի հարավային բեւեռն է, իսկ հարավային աշխարհագրական բեւեռի մոտ՝ հյուսիսային մագնիսկան բեւեռը։ Դա Է պատճառը, որ կողմնացույցի սլաքի հյուսիսային բեւեռը, ձգվելով Երկրի մագնիսական հարավային բեւեռից, ուղղվում է դեպի հյուսիս։ Տես նաեւ Մայրցամաք Ծանոթագրություններ Երկրագունդ Երկրային խմբի մոլորակներ Արեգակնային համակարգի մոլորակներ Երկիր Բնություն


text: Մարջանների ծովի կղզիների տարածք (անգլ.՝ Coral Sea Islands Territory), իր մեջ ներառում է մի խումբ փոքր եւ հիմնականում անմարդաբնակ կղզիներ եւ խութեր Մարջանների ծովում, ԱվստրալիայիՔվինսլենդ նահանգից հյուսիս-արեւելք։ Միակ մարդաբնակ կղզին է Ուիլիսի կղզին է։ Բնակչությունը հաստատուն չէ, դրանք օդերեւութաբանական կայանի աշխատակիցներն են, որոնք աշխատում են հերթափոխներով։ Ծովային ավազանի ընդհանուր տարածքը կազմում է 780 հազար կմ2։ Ցամաքի մակերեսը՝ 10 կմ2-ուց քիչ։ Այս բոլոր կղզիները ունեն Ավստրալիայիարտաքին տարածքի կարգավիճակ։ Նրանք գտնվում են ավելի արեւելք եւ հարավ Մեծ սահմանային արգելախութից, եւ նեառում են Հերալդ եւ Բեկոն կղզիները, Օսպրեյ խութը, եւ 15 այլ խութերի եւ կղզների խմբեր[1]։ 1969 թվականին այս կղզիները հայտարարվեցին Ավստրալիայի տարածք։ 1982 թվականին Լիքոու եւ Կորինգա խութերը, իսկ 1987 թվականից Եղսաբեթ եւ Միդլտոն Սեյլոր խութերը հայտարարվեցին Ավստրալիայի ազգային արգելոցներ։


text: Հրապարակվել են «աշխարհի լավագույն աշխատանք» մրցույթի եզրափակիչ դուրս եկած 16 հոգու անունները 11:56 03 Ապրիլի 2009 «Աշխարհի լավագուն աշխատանք» միջազգային մրցույթի կազմակերպիչներն ուրբաթ հայտարարել են մրցանակի թեկնածուների ցանկի ավելացման մասին՝ այն ընդլայնելով մինչեւ 16-ը, հաղորդում է նախագծի ինտերնետ կայքը։ Մեծ արգելախութի կազմում ընդգրկված Համիլթոն արեւադարձային կղզու վերակացուի պաշտոնի մրցույթը հայտարարել են Ավստրալիայի Քվինսլենդ նահագնի իշխանություններն ու Tourism Queensland տուրիստական ընկերությունը, հաղորդում է «ՌԻԱ Նովոստին»։ Ավելի վաղ ծրագրվում էր սահմանափակվել 11 թեկնածուով։ Այդ ցանկում ընդգրկվելու հնարավորություն է ստացել թարգմանչուհի Քլեյր Վանգը (Թայվան), ով հաղթել էր հանդիսատեսի համակրանք մրցույթում։ Tourism Queensland ընկերության տնօրեն Էնթոնի Հեյեսի խոսքերով, ընկերությունը որոշել է ընդլայնել ցանկը, «որպեսզի ժյուրիի անդամները չսպանեն միմյանց», քանի որ արժանի բազմաթիվ մրցակիցների թվում վերջնական ընտրությունն անելը շատ դժվար է լինելու։ Կազմակերպիչները, ընդհանուր առմամբ, ստացել են ավելի քան 34 հազ. հայտ արեւադարձային կղզու վերակացուի պաշտոնը զբաղեցնել ցանկացողներից։ Եզրափակչում հայտնվել է 20-38 տարեկան տասը տղամարդ եւ վեց կին՝ աշխարհի 15 երկրից։ Երկար ժամանակ եզրափակչում հայտնվելու լավ հնարավորություններ ուներ ծովային կենսաբանության ոլորտում ռուս մասնագետ 29-ամյա Յուլիա Յալովիցինան։ Սակայն մարտի 19-ին ռուս կենսաբանին հանել էին նախագծից՝ պոռնոսկանդալի պատճառով, որի հետ անմիջական կապ ուներ նա։ Մայիսի սկզբին եզրափակիչ անցածները կուղեւորվեն բաղձալի կղզի, որտեղ մայիսի 6-ին կազմակերպիչները կհրապարակեն հաղթողի անունը։ Արեւադարձային դրախտի վերակացուն կստանա 150 հազ. դոլար կես տարվա աշխատանքի համար։ Աշխատակցին կտրվի անվճար ավիատոմս երկու ուղղությամբ, ինչպես նաեւ անվճար բնակարան՝ լողավազանով եւ գոլֆի դաշտով։ Վերակացուի պարտավորությունների մեջ է մտնում կղզում զբոսնելը, ստորջրյա սուզումներն ու որոշ այլ խնդիրներ։ Բացի այդ, կղզու պատասխանատուն պետք է բլոգ վարի ինտերնետում եւ շաբաթը մեկ անգամ թարմացնի լուսազեկույցներն ու տեսաօրագրերը։-0- Ղարաբաղյան հակամարտությունը առանձնահատուկ կարեւորություն է ներկայացնում Մոսկվայի համար, այդ իսկ պատճառով այն պատրաստ չէ զիջումներ անել Անկարային ռուս-թուրքական հարաբերությունների բարելավման համատեքստում, կարծում է թուրքագետ Գեւորգ Պետրոսյանը:


-Կազմակերպում է Ընկերության եւ Գործադիր տնօրենի հեռախոսային բանակցությունների անցկացումը, գրառում է նրա բացակայության ժամանակ ստացվող տեղեկատվությունը եւ նրան իրազեկում դրանց բովանդակության մասին, փոխանցում եւ ընդունում տեղեկատվություն (ֆաքսեր, հեռախոսազանգեր եւ այլն),


Գյումրեցու կամ երեւանցու ինչ պետքն է որ սյունեցիները տնով տեղով, վտանգի տակ են. Վահան Իշխանյան - Ազգ Վերլուծություն Հրապարակախոսություն Գյումրեցու կամ երեւանցու ինչ պետքն է որ սյունեցիները տնով տեղով, վտանգի տակ... Գյումրեցու կամ երեւանցու ինչ պետքն է որ սյունեցիները տնով տեղով, վտանգի տակ են. Վահան Իշխանյան Նախորդ հոդվածը“ԽՍՀՄ գլխավոր շտաբի ռազմական քարտեզներով Զանգեզուրի Շուռնուխ գյուղն ամբողջությամբ հայկական է” Հաջորդ հոդվածըՄի խումբ կոնգրեսականներ դիմել են ԱՄՆ նախագահ Ջո Բայդենին՝ կոչ անելով ճանաչել Հայոց ցեղասպանությունը. Աշոտյան Մանդատը սրբապատկեր չէ. Էլինար Վարդանյան


text: 21-ամյա երիտասարդի առեղծվածային մահվան հետքերով Երեւանի Բաղրամյան պողոտայում 2015թ. հունիսի 15-ի լույս 16-ի գիշերը պայթյունի հետեւանքով 21-ամյա Գոռ Թումոյանի մահվան դեպքի առթիվ հարուցված քրեական գործը կասեցվել է: Այս մասին NEWS.am-ի հարցին ի պատասխան հայտնել են ՀՀ քննչական կոմիտեի դեպարտամենտի տեղեկատվության եւ հասարակայնության հետ կապերի բաժնից: Ըստ Քննչական կոմիտեի տրամադրած հաղորդագրության` 2015թ. հունիսի 16-ին «Թիվ 1 համալսարանական» հիվանդանոցից հաղորդում էր ստացվել, որ Բաղրամյան պողոտայի թիվ 60 շենքի բակից իրենց մոտ է տեղափոխվել երիտասարդ տղամարդու դի՝ դեմքին պատռած վերքերով: Ձեռնարկված անհետաձգելի միջոցառումների արդյունքում պարզվել է, որ տուժողը՝ 21-ամյա Գոռ Թումոյանը, կյանքի հետ անհամատեղելի մարմնական վնասվածքները ստացել է Բաղրամյան 60 շենքի հարակից տարածքում գտնվող ավտոտնակի եւ այնտեղ կայանված «Նիսան Քաշքայ» մակնիշի ավտոմեքենայի բռնկման արդյունքում առաջացած պայթյունի հետեւանքով։ Դեպքի առթիվ նույն օրը հարուցվել է քրեական գործ Քրեական օրենսգրքի 185-րդ հոդվածի 3-րդ մասի 1-ին եւ 2-րդ կետերի հատկանիշներով, մշակվել է քննչական պլան եւ իրականացվել մեծածավալ քննչական գործողություններ` պարզելու դեպքի մի շարք հանգամանքներ, այդ թվում` ավտոմեքենայի բռնկման եւ տուժողի դեպքի վայրում լինելու պատճառը։ Քրեական գործով նշանակվել են դատահրդեհատեխնիկական, դատաբժշկական, դատապայթյունատեխնիկական, դատանյութագիտական, դատաքրեագիտական, դատաապրանքագիտական փորձաքննություններ, կատարվել է դեպքի վայրի զննություն: Համաձայն փորձագետի թիվ 28921504 եզրակացության՝ հրդեհի առաջացման պատճառ են հանդիսացել բաց կրակի աղբյուրները՝ այրվող լուցկի, կրակայրիչ եւ այլն: Նավթամթերքի առկայության պարագայում, բաց կրակի աղբյուրն ընկնելով օջախային հատվածում առկա դյուրավառ նյութերով /նավթամթերքով/ ներծծված այրունակ մակերեւույթների վրա, բոցավառել է դրանք՝ առաջացնելով այրման առաջնային գոտի: Առաջացած բաց կրակը /բոցը/ օջախից այրունակ նյութերի միջոցով /սրահի նստատեղեր, պաստառներ եւ այլն/ տարածվել է տարբեր ուղղություններով՝ հիմնականում հետեւամասից առաջամաս ուղղությամբ: Ըստ փորձագետների՝ հրդեհի օջախը գտնվել է ավտոմեքենայի հետնամասում։ Առերեւույթ հանցագործություն կատարած անձի ինքնությունը պարզելու համար մշակվել են մի շարք աշխատանքային վարկածներ, որոնք ստուգելու ողղությամբ ձեռնարկվել են անհրաժեշտ քննչական գործողություններ, հանձնարարություն տրվել ոստիկանության համապատասխան մարմիններին։ Որպես մեղադրյալ ներգրավման ենթակա անձի ինքնությունը հայտնի չլինելու հիմքով քրեական գործով վարույթը կասեցվել է: Օպերատիվ-հետախուզական մարմիններին հանձնարարվել է շարունակել համապատասխան միջոցառումների իրականացումը՝ հանցագործությունը բացահայտելու՝ առերեւույթ հանցագործություն կատարած անձին հայտնաբերելու եւ վարույթն իրականացնող մարմնին ներկայացնելու ուղղությամբ։ Հիշեցնենք, որ ավելի վաղ մահացած երիտասարդի մայրը մեզ հետ զրույցում վստահեցրել էր, որ որդուն սպանել են վերջինիս հորեղբայրն ու հորեղբոր որդին: Մայրը հայտնել էր նաեւ, որ հիշյալ անձինք իրավապահ մարմիններին «փող են տվել ու գործը փակել»


text: Beeline-ի վաճառքի եւ սպասարկման գրասենյակներում իջեցվել են iPhone-երի ամբողջ տեսականու գները: Ներկայում iPhone վերջին մոդելները՝ iPhone 6-ից մինչեւ iPhone X, կարելի է գնել 297 900-ից մինչեւ 644 900 դրամով: Որոշ մոդելների գները նվազել են 41 000 դրամով: «Apple-ի հեռախոսները միշտ շատ պահանջված են մեր հաճախորդների կողմից, եւ մենք մշտապես փորձում ենք նրանց առաջարկել պարզ եւ հարմար պայմաններ եւ, իհարկե, ցածր գներ: Նշեմ, որ Beeline-ի հեռախոսները գնելիս բաժանորդները կարող են օգտվել շահավետ տարաժամկետ վճարման պայմաններից, եւ տոկոսների ու լրացուցիչ վճարումներ փոխարեն վճարել միայն կապի համար», - ասել է Հայաստանում Beeline-ի գլխավոր տնօրեն Անդրեյ Պյատախինը։


text: Հայ-իրանական հարաբերությունների արդի վիճակը պետք է գնահատել նորմալ. Արտյոմ Տոնոյան | Politik.am Հայ-իրանական հարաբերությունների արդի վիճակը պետք է գնահատել նորմալ. Արտյոմ Տոնոյան Հունվարի 10, 2019 Real Politik Այդ հայտարարությունը պետք է ընդունել ոչ թե որպես իրականություն կամ ճշմարտություն, այլ հայտարարություն, որն ունի հսկայական քարոզչական ենթատեքստ՝ Իրանի դեմ,-Politik.am-ի հետ զրույցում ասաց իրանագետ Արտյոմ Տոնոյանը՝ անդրադառնալով ԱՄՆ պետքարտուղար Մայք Պոմպեոյի այն հայտարարությանը, որ ԱՄՆ-ն պատրաստվում է գլոբալ հակաիրանական կոալիցիա ստեղծել: Հայտարարության հիման վրա միանգամից քննարկել այն՝ որպես տեղի ունեցած իրականություն, եւ որոշել Հայաստանի տեղը այդ փոփոխություններում՝ մի փոքր սխալ է, կարծում եմ: Մինչեւ Հայաստանի ներգրավվելը՝ համաշխարհային դաշինքն կազմելու համար դեռ երկար ճանապարհ ունեն: Խոսելով հայ-իրանական ներկա հարաբերությունների մասին՝ Արտյոմ Տոնոյաննն ասաց.«Թերեւս, մի փոքր սպասողական մակարդակ է: Տեղի են ունեցել փոփոխություններ Հայաստանի քաղաքական համակարգում, եւ, բնականաբար, պետք է սպասել բարձր մակարդակի հանդիպումենրի՝ վիճակը հասկանալու համար: Ամեն դեպքում, անկախ փոփոխություններից, թե՛ Հայաստանում, թե՛ Իրանում հայ-իրանական հարաբերությունները զարգանում են բավական ինտենսիվ: Եվ այս պահին էլ, ըստ էության, հայ-իրանական հարաբերությունների արդի վիճակը պետք է գնահատել նորմալ»:


text: Պետական գույքի կառավարման վարչությունը տարին ամփոփում է ձեռքբերումներով | Finport.am Չորեքշաբթի, 21 Դեկտեմբերի 2016 17:18 Արմինֆո. 2016 թ. ընթացքում պետական գույքի օտարումից ստացված միջոցները կազմել են 6 մլրդ 859մլն դրամ՝ 2015 թ. ցուցանիշների համեմատ ավելացել են 4 մլրդ 422 մլն դրամով: Այդ մասին ասվում է ՀՀ կառավարությանն առընթեր Պետական գույքի կառավարման վարչության մամուլի ծառայության հաղորդագրության մեջ: Աղբյուրի համաձայն, պետական գույքի մասնավորեցումից ստացված միջոցները կազմել են շուրջ 50մլն դրամ: Անցյալ տարվա ցուցանիշը գրեթե նույնն է: Պետական գույքի վարձակալությունից 15.12.2016թ. դրությամբ, փաստացի պետական բյուջե է մուտքագրվել 221մլն 227 հազ. դրամ՝ նախատեսված 192 մլն 400հազարի փոխարեն:ՀՀ պետական սեփականություն հանդիսացող շենք- շինությունների տանիքներին ու ձեղնահարկերում կապի սարքավորումների տեղակայման եւ սպասարկման պայմանագրերից փաստացի մուտքագրվել է 83մլն 944 հազ. դրամ: Անցած տարի փաստացի մուտքագրվել էր 61մլն 871 հազ. դրամ, որն այս տարի գերազանցվել է 36%-ով: 2016 թվականին հարուցված դատական հայցերի ու բանակցությունների արդյունքում պետական բյուջե է վերադարձվել 18մլն 844 հազար դրամ, որից՝ 15մլն 462 հազ. դրամ՝ մասնավորեցման, 3մլն 381 հազ. դրամ վարձակալական գործերով: Առաջիկայում պետական գույքի մասնավորեցման նոր ծրագիր կկազմվի` նոր ընկերություններ ընդգրկելու նպատակով: Ծրագրային մասնավորեցումը նոր ներդրումների ներգրավման եւ աշխատատեղերի ստեղծման հնարավորություն կընձեռի:


text: Փետրվարի 14, տարվա 45-րդ օրն է։ Տարվա ավարտին մնում է 320 (նահանջ տարիներին՝ 321) օր։ Դեպքեր 1829` Տեղի ունեցավ «Օտարերկրուհի» օպերայի առաջնախաղը Միլանում 1930` Լույս տեսավ Դեշիլ Հեմմեթի ամենահայտնի վեպը՝ «Մալտիական բազեն»։ 1944` Տեղի ունեցավ «Դավիթ Բեկ» ֆիլմի պրեմիերան Մոսկվայում 1952` VI Ձմեռային Օլիմպիական խաղերի բացումը (Օսլո, Նորվեգիա) Ծնունդներ 1602 - Ֆրանչեսկո Կավալլի, իտալացի երգահան, երգեհոնահար։ 1882 - Հայկանուշ Մառք, հայ գրող (վ. 1966) 1909 - Գառնիկ Ստեփանյան, հայ գրականագետ, թատերագետ, գրող, բառարանագիր 1925 - Սերգեյ Աբրահամյան, հայ լեզվաբան 1946 - Յան Դեկլեյր, ֆլամանդացի հայտնի դերասան։ 1953 - Աշոտ Ադամյան, կինոյի եւ թատրոնի հայ դերասան, բեմադրիչ։ 1958 - Վլադիմիր Բալայան, արցախյան ազատամարտի հերոս 1958 - Սմբատ Լպուտյան, հայ շախմատիստ, համաշխարհային օլիմպիադայի հաղթող։ 1959 - Ռենե Ֆլեմինգ, ամերիկյան օպերային երգչուհի 1961 - Հրաչյա Հարությունյան, դերասան 1970 - Սայմոն Պեգ, բրիտանացի դերասան 1971 - Գեորգե Մուրեշան, ռումինացի նախկին բասկետբոլիստ։ 1974 - Գարիկ Մարտիրոսյան, հայ հումորիստ եւ հաղորդավար։ Մահեր 1779 - Ջեյմս Կուկ, անգլիացի ծովագնաց (ծնվ. 1728)։ 1884 - Սիմոն Ճուլարտյան, հայ բանահավաք, բանասեր (ծնվ. 1811)։ 1964 - Պյատրաս Կուբերտավիչյուս, լիտվացի խորհրդային դերասան եւ ռեժիսոր 1975 - Պելեմ Գրենվիլ Վուդհաուս, անգլիացի գրող (ծնվ. 1881)։ 1987 - Դմիտրի Կաբալեւսկի, ռուս սովետական կոմպոզիտոր (ծնվ. 1904)։ 1994 - Պետրոս Ղեւոնդյան, հայ ազատամարտիկ (ծնվ. 1964)։ Տոներ Տյառնընդառաջ Սուրբ Վալենտինի օր


Փաստաթղթեր ՀՀ նախագահի հրամանագրերը Ե. Խունդկարյանին ՀՀ Վճռաբեկ դատարանի քաղաքացիական եւ վարչական պալատի դատավոր նշանակելու մասին Ղեկավարվելով Հայաuտանի Հանրապետության Uահմանադրության 55-րդ հոդվածի 11-րդ կետով եւ հիմք ընդունելով Արդարադատության խորհրդի 2008 թվականի հոկտեմբերի 2-ի առաջարկությունը` ո ր ո շ ո ւ մ ե մ. Երվանդ ԽՈՒՆԴԿԱՐՅԱՆԻՆ նշանակել Հայաuտանի Հանրապետության վճռաբեկ դատարանի քաղաքացիական եւ վարչական պալատի դատավոր` դադարեցնելով նրա` Հայաuտանի Հանրապետության վերաքննիչ քաղաքացիական դատարանի դատավորի լիազորությունները: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Հոկտեմբերի 8 Երեւան


ԱՐԱՄ Ա. ԿԱԹՈՂԻԿՈՍ «ԿԻԼԻԿԵԱՆ ԻՇԽԱՆ» ՇՔԱՆՇԱՆՈՎ ՊԱՐԳԵՒԱՏՐԵՑ ԿԻՊՐՈՍԻ ՀԱՆՐԱՊԵՏՈՒԹԵԱՆ ՆԱԽԱԳԱՀԸ - kantsasar weekly NEWS You are at:Home»ԼՈՒՐԵՐ»Հայկական»ԱՐԱՄ Ա. ԿԱԹՈՂԻԿՈՍ «ԿԻԼԻԿԵԱՆ ԻՇԽԱՆ» ՇՔԱՆՇԱՆՈՎ ՊԱՐԳԵՒԱՏՐԵՑ ԿԻՊՐՈՍԻ ՀԱՆՐԱՊԵՏՈՒԹԵԱՆ ՆԱԽԱԳԱՀԸ ԱՐԱՄ Ա. ԿԱԹՈՂԻԿՈՍ «ԿԻԼԻԿԵԱՆ ԻՇԽԱՆ» ՇՔԱՆՇԱՆՈՎ ՊԱՐԳԵՒԱՏՐԵՑ ԿԻՊՐՈՍԻ ՀԱՆՐԱՊԵՏՈՒԹԵԱՆ ՆԱԽԱԳԱՀԸ By admin on December 13, 2017 Հայկական Երկուշաբթի, 11 Դեկտեմբեր 2017-ի երեկոյեան, Կիպրոսի նախագահական պալատին մէջ, Արամ Ա. վեհափառ հայրապետը Մեծի Տանն Կիլիկիոյ կաթողիկոսութեան «Կիլիկեան իշխան» շքանշանով պարգեւատրեց Կիպրոսի Հանրապետութեան նախագահ Նիքոս Անասթասիատէս: Պարգեւատրումէն առաջ հանդիպում մը տեղի ունեցաւ վեհափառ հայրապետին եւ նախագահին միջեւ` ներկայութեամբ Կիպրոսի հայոց կաթողիկոսական փոխանորդ Խորէն արք. Տողրամաճեանի, Կիպրոսի հայոց պետական ներկայացուցիչ Վարդգէս Մահտեսեանի, ինչպէս նաեւ վեհափառ հայրապետին պատուիրակութեան մաս կազմող ազգային բարերար Հրայր Սարգիսեանի եւ կաթողիկոսարանի տեղեկատուական բաժանմունքի վարիչ Պետրոս վրդ. Մանուէլեանի: Հանդիպումին ընթացքին արծարծուեցան Կիպրոսի հայութեան, Լիբանան-Կիպրոս յարաբերութեան, հայ եւ կիպրացի ժողովուրդներու բարեկամութեան եւ ընդհանրապէս Միջին Արեւելքի այժմու կացութեան առնչուած հարցեր: Ապա` նախագահն ու վեհափառ հայրապետը ուղղուեցան դէպի նախագահական ապարանքին կից գտնուող հանդիսասրահ, ուր տեղի ունեցաւ հայկական մշակութային երեկոյ` ներկայութեամբ Կիպրոսի խորհրդարանի նախագահին, Կիպրոսի մէջ զանազան երկիրներու դեսպաններու, երեսփոխաններու, հոգեւոր առաջնորդներու եւ աւելի քան 500 կիպրահայերու: Մշակութային ձեռնարկէն առաջ, յաջորդաբար խօսք առաւ փոքրամասնութեանց նախարարը, որ նախագահին անունով ողջունեց վեհափառ հայրապետը, պաշտօնական հիւրերը եւ Կիպրոսի հայ համայնքը: Խօսք առաւ նաեւ կիպրահայ համայնքի պետական ներկայացուցիչ Վարդգէս Մահտեսեան, որ կիպրահայութեան անունով երախտագիտական խօսքեր ուղղեց Կիպրոսի կառավարութեան, համայնքի բոլոր կարիքներուն մատակարարման համար, այսպէս` ամրապնդելով եւ ապահովելով հայկական հարուստ մշակոյթի, լեզուի եւ կրօնական ինքնութեան պահպանումը: Վերջապէս, խօսք առաւ Արամ Ա. կաթողիկոս: Ան իր ուրախութիւնը յայտնեց, որ անգամ մը եւս կը գտնուի Բառնաբաս առաքեալին կողմէ քրիստոնէութեան հունտը ցանուած Կիպրոսի օրհնեալ հողին վրայ: Վեհափառ հայրապետը անդրադարձաւ Կիպրոսի կարեւոր դերին` Մերձաւոր Արեւելքի պատմութեան, յատկապէս տնտեսական ու մշակութային բնագաւառներուն մէջ: Վեհափառ հայրապետը նաեւ անդրադարձաւ հայ ու կիպրացի ժողովուրդներու ու եկեղեցիներու սերտ գործակցութեան` Կիլիկիոյ հայկական թագաւորութեան ժամանակներէն սկսեալ, ինչ որ այսօր եւս կը շարունակուի` շրջանային ու միջազգային հարցերու նկատմամբ որդեգրուած միացեալ կեցուածքներու ու մօտեցումներու ճամբով: Անդրադառնալով ներկայ աշխարհի, մանաւանդ Միջին Արեւելքի դիմագրաւած խնդիրներուն` Արամ Ա. կաթողիկոս ըսաւ, թէ «կը մերժենք բռնատիրական միջոցներով ու զէնքի ուժով կացութիւններ պարտադրելու մօտեցումները եւ անարդար գրաւումներու օրինականացումը, ինչպէս` թրքական բանակին կողմէ Կիպրոսի գրաւումը եւ Երուսաղէմի հռչակումը իբրեւ Իսրայէլի մայրաքաղաք»: Վեհափառ հայրապետը իր գնահատանքը յայտնեց հայ համայնքին նկատմամբ Կիպրոսի նախագահին ու կառավարութեան ցուցաբերած հոգածութեան եւ իբրեւ իր սիրոյ ու գնահատանքի արտայայտութիւն, նախագահը պարգեւատրեց «Կիլիկիեան իշխան» շքանշանով: Շքանշանը ստանալէ ետք խօսք առաւ Կիպրոսի Հանրապետութեան նախագահը, որ շնորհակալութիւն յայտնեց իր անձին նկատմամբ ցուցաբերուած սիրոյն ու յարգանքին համար: Ան իր բարձր գնահատանքը յայտնեց կիպրահայ համայնքի զաւակներուն` զանոնք նկատելով պարկեշտ ու աշխատասէր անդամները Կիպրոսի ժողովուրդին, ինչպէս նաեւ վեր առաւ կիպրահայերուն մասնակցութիւնը Կիպրոսի յառաջդիմութեան եւ զարգացման աշխատանքներուն: Արտասանուած խօսքերէն ետք, կիպրահայ գաղութի մայր եկեղեցին ու զանազան կազմակերպութիւնները ներկայացնող երգչախումբեր ու պարախումբեր գեղարուեստական կոկիկ յայտագիր մը ներկայացուցին ներկաներուն` գեղեցկօրէն պարզելով մեր մշակութային արժէքները: Անոնք արժանացան ներկաներուն ջերմ գնահատանքին: Նախագահական ապարանքէն վեհափառ հայրապետը ուղղուեցաւ պատրիարքարան, ուր ջերմօրէն ընդունուեցաւ Կիպրոսի ուղղափառ եկեղեցւոյ հոգեւոր պետ Խրիսոսթոմոս Բ. արքեպիսկոպոսին կողմէ: Հանդիպումին ներկայ էին Կիպրոսի հայոց կաթողիկոսական փոխանորդը, պետական ներկայացուցիչը, վեհափառ հայրապետին ընկերակցող պատուիրակութիւնը, ինչպէս նաեւ Կիպրոսի թեմի Ազգային վարչութեան ու Երեսփոխանական ժողովին ատենապետները: Շուրջ կէս ժամ տեւած հանդիպման ընթացքին լուսարձակի տակ առնուեցան Երուսաղէմի հարցը եւ ուղղափառ եկեղեցիներուն յարաբերութիւնները աւելի զարգացնելու կարելիութիւնները: Previous ArticleԿԱՐՕ ՓԱՅԼԱՆԸ ՊՈԼՍՈՅ ՀԱՅՈՑ ՊԱՏՐԻԱՐՔԻ ԸՆՏՐՈՒԹԵԱՆ ՀԱՐՑԸ ԽՈՐՀՐԴԱՐԱՆ ՏԵՂԱՓՈԽԱԾ Է Next Article ԵՐԿՐԱՇԱՐԺԻ ՍՊԻՆԵՐ


text: Տեսադարան | Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն | Page 3 Ուիլիըմ Սարոյեանի մասին Թուրքիոյ մէջ նկարահանուած ֆիլմն արդէն հասանելի է համացանցի միջոցով Հրանդ Տինքի եղբօր՝ Խոսրովի աղջկան, բեմադրիչ Լուսին Տինքի «Սարոյեանի երկիրը» ֆիլմը արդեն հասանելի է համացանցի միջոցով։ 2013-ին Թուրքիոյ մէջ ստեղծուած փաստագեղարուեստական այս ֆիլմը կը պատմէ անուանի ամերիկահայ գրող Ուիլիըմ Սարոյեանի հայրենիքի կարօտին, դէպի հայրենի Պիթլիս կատարած ուղեւորութեան եւ այդ հողերուն վրայ ժամանակին եղած իրադարձութիւններու մասին։ Այս մասին ԵՌԱԳՈՅՆ–ին կը հաղորդէ Ermenihaber.am-ը՝ վկայակոչելով Gazetekarinca.com-ը։ 20-րդ դարու... Թուրքիայի Անկարա եւ Ստամբուլ քաղաքներում պատկան մարմիններն արգելել են հայ հեղափոխական Արմենակի (Օրհան Բաքըր) մասին պատմող վավերագրական ֆիլմի ցուցադրումը։ Ֆիլմը կրում է «Արմենակ. ճակատի վրա թրի սպին» անվանումը։ Արմենակը, ըստ միջոցառման կազմակերպիչների մեկնաբանության, հանդիսանում է թուրք, քուրդ, հայ, հույն եւ այլ ազգերի եղբայրության պատմական խորհրդանիշերից մեկը։ Եվ այս առումով միայն ծայրահեղ ու հետադիմական հայացքներ ունեցողներն... Մեր գրականութեան մէջ առաջին անգամ գիւղագիր Յակոբ Մնձուրի իր «Մունչ» անուն պատմուածքով անդրադարձած էր Արեւմտեան Հայաստանի մէջ տարածուն սովորութեան։ Ըստ այդ հարսերը պարտաւոր էին մունչ պահել մինչեւ, որ ծնի անդրանիկ որդին։ Կին անհատը ստրկացնող այդ սովորութիւնը ու նմանները յետադիմական շրջանակներու կողմէ փառաբանուեցան, իբրեւ «նահապետական ատադ»։ Ամերիկահայ հեղինակ եւ բեմադրիչ Քարլա Քէքէճեանի «Հարսներէն՝ հայ հարսերու... Հրանդ Տինքի մասին «Վոսփոր» թատրերգութիւնը մրցանակ շահեցաւ «Bosphore» («Վոսփոր») թատրերգութիւնը, որուն համահեղինակներն են Կորիւն Ափրիկեան եւ Էրիք տը Ռոքֆէօյ, որ առաջին անգամ ընթերցումի ձեւով ներկայացուած էր 2017ին, Փարիզի 9-րդ թաղամասի «Ռոսինի» սրահին մէջ, Հրանդ Տինքի սպանութեան 10-րդ տարելիցին առթիւ կազմակերպուած յուշ-երեկոյին արժանացաւ ARTCENA (Կրկէսի ու փողոցի արուեստներու եւ թատրոնի ազգային կեդրոն) հեղինակաւոր մրցանակին: Կորիւն Ափրիկեան այս պատուաբեր գնահատանքին պատճառած հպարտութենէն անդին յոյս... ՊՈԼԻՍ, «Մարմարա».- Իզմիրի մէջ ցուցադրուեցաւ վաւերագրական ֆիլմ մը, որ նուիրուած է յունիս 15, 1915ին Պոլսոյ Պէյազըտի հրապարակին վրայ Հնչակեան կուսակցութեան 19 այլ անդամներու հետ կախաղան հանուած Փարամազի ¤Մատթէոս Սարգիսեան) կեանքին։ Անիկա պատրաստուած է Գատիր Ագընի կողմէ, որ նաեւ հեղինակն է՝ «Հայ Յեղափոխական Փարամազ» գիրքին։ Ներկայացումէն ետք, Ագըն գոհունակութիւն յայտնեց ֆիլմին ստեղծած մեծ հետաքրքրութեան համար։ «Ուրախացայ,... «Ուրարտու. մոռացված թագավորություն» առաջին ֆիլմն է՝ վավերագրական դրամայի ձեւաչափով, նվիրված Հայաստանի հնագույն պատմությանը։ Այն նկարահանել են HAYASA եւ PARA TV ստուդիաները: Ուրարտուն ամենահին պետություններից է: Աստվածաշնչում Ուրարտուն հիշատակվում է որպես Արարատի երկիր: Նոյի տապանը, ըստ Սուրբ գրքի, կանգ առավ հենց Ուրարտուի լեռներում՝ Արարատի վրա: Եվ հենց այստեղ մարդկությունը գտավ իր աստվածային փրկությունը: Ուրարտուի բնակիչները տիեզերքի... Ամերիկյան սերիալում Թուրքիայի քարտեզը մասնատված է պատկերվել. երկրում բողոքի ձայն են բարձրացրել Ամերիկյան Netflix ընկերության նկարահանած «Lրտեսը» սերիալը բացասական արձագանք է գտել Թուրքիայում: 4 մասից բաղկացած սերիալի դրվագներից մեկում նկատվել է պատից կախված քարտեզ, որտեղ Թուրքիան մասնատված է պատկերված, գրում է «Յենիաքիթ»-ը: Անցյալում նույն ընկերության նկարահանած «13 պատվիրաններ» սերիալում նույնպես նկատվել են հակաթուրքական տարրեր, գրում է աղբյուրը: Այդ սերիալի կադրերից մեկում եղել են Թուրքիայի Հանրապետության հիմնադիր Մուստաֆա Քեմալ Աթաթուրքի... Հարցազրոյցներ, Նորութիւններ, ֆիլմեր «Եթէ քու առջեւ նպատակ կը դնես, ապա անպայման կը հասնիս այդ նպատակին...» «Ակօս»ի նախորդ թիւերուն վրայ ծանօթացուցած էինք Կիլիկիան թագաւորութեան պատմական անցեալը նիւթ առնող ժապաւէնի մասին։ Այս թիւով մեր ընթերցողներուն ուշադրութեան կը յանձնենք Սարիկ Սեւադայի շահեկան հարցազրոյցը ֆիլմի բեմադրիչ եւ սցենարի հեղինակ Աշոտ Առաքելեանի հետ։ ՍԱՐԻԿ ՍԵՒԱԴԱ Ողջոյն Աշոտ, խօսինք «Կիլիկիա. Առիւծների երկիր» ֆիլմի ստեղծման մասին։ Ինչպէս առաջացաւ նախագծի ստեղծման գաղափարը։ Այս նախագիծը կեանքի կոչուած է «Գոհար»... Վարչապետ Նիկոլ Փաշինյանը տինոջ՝ Աննա Հակոբյանի հետ «Կինո Պարկ» կինոթատրոնում ներկա է գտնվել «Կիլիկիա. Առյուծների երկիր» կարճամետրաժ ֆիլմ-ակնարկների պրեմիերային: «Կիլիկիա. Առյուծների երկիր»-ը Կիլիկիայի հայոց թագավորության մասին պատմող առաջին եւ միակ խաղարկային կինոնախագիծն է. այն ընդգրկում է թագավորության 300-ամյա պատմությունը: Կինոնախագիծը բաղկացած է 3 ֆիլմ ակնարկներից, որոնք հանդիսականին տեղափոխելու են միջնադար՝ ծանոթանալու Կիլիկիո 3 իշխող դինաստիաների՝... Հնդիկ հայտնի ռեժիսոր Շեքար Կապուրը սկսել է Հայոց ցեղասպանության մասին ֆիլմի նկարահանումները՝ գրող Միշել Ահարոնյանի «Երկնքից երեք խնձոր ընկավ» վեպի հիման վրա: «Գիրքը հիմնված է Ցեղասպանությունից փրկված գրողի տատիկի հիշողությունների վրա։ Ֆիլմի սցենարը գրել է Խոսե Ռիվերան: Կինոնկարի գործողությունները տեղի են ունենում 1915-1917 թվականներին», – գրում է ամերիկյան Deadline-ը։ Կինոնկարի պրոդյուսերը ամերիկահայ Սոնա Թաթոյանն է`...


11 հոկտեմբեր 2018, 15:03 Անպատասխան կրակ..... Հզորներ կրկնակի զգոն եղեք: Ահա թե ինչպես է Հեյդարի որդին պահում հրադադարի մասին պայմանավորվածությունը... Մեկ ժամում 40-ից ավելի կրակոցներ մեր դիտակետի վրա դիպուկահար զենքերից, եւ կատաղությունից հողաթմբի վրա բարձրացած շանը ուղղությամբ։ Олег Камалян Arthur Aghasyan Goharik Kirakosyan Շունիկը կապրի, փրկեք մեղքա Gayane Jotyan Հերոս ջան շուտ ապաքինվի


Ինչ անել, եթե ամուսնության մեջ քեզ միայնակ ես զգում եւ ինչպես դա հաղթահարել՝ առանց հոգեբանի օգնության դիմելու | EnterTrain EnterTrain-ի հետ միասին փորձենք պարզել, թե ինչպես կարելի է հաղթահարել միայնության զգացումը՝ ձեր երկրորդ կեսի կողքին գտնվելով։ Ահա մի քանի խորհուրդ, որոնք կօգնեն վերադարձնել հարաբերություններում ներդաշնակությունը։


Լրատվություն Շնորհավորական Նախագահ Սերժ Սարգսյանը շնորհավորել է Հրաչյա Թամրազյանին հոբելյանի առթիվ 05.12.2013 Նախագահ Սերժ Սարգսյանն այսօր հեռախոսազրույց է ունեցել ճանաչված բանաստեղծ, թարգմանիչ, գրականագետ, բանասիրական գիտությունների դոկտոր Հրաչյա Թամրազյանի հետ եւ շնորհավորել նրան ծննդյան 60-ամյակի առթիվ: Գրական-թարգմանչական գործունեության համար մի շարք պետական պարգեւների եւ մրցանակների արժանացած մտավորականին, ով այսօր ղեկավարում է Մ. Մաշտոցի անվան հին ձեռագրերի գիտահետազոտական ինստիտուտը (Մատենադարան), Նախագահը մաղթել է քաջառողջություն եւ ստեղծագործական նորանոր հաջողություններ:


text: «C++-ի հիմունքներ», հայերեն C++ ծրագրավորման լեզու ուսուցանող էլեկտրոնային գիրք։ Նախատեսված է այն մարդկանց համար, ովքեր ցանկանում են սովորել ծրագրավորել C++ միջավայրում ու անպայման չէ, որ իմանան ծրագրավորման որեւէ այլ լեզու։ Գրքում ներկայացված են լեզվի հիմնական գաղափարները, տերմինների անգլերեն ներկայացումները, ինչպես նաեւ օրինակների փորձարկման համար անհրաժեշտ ծրագրերի օգտագործման եղանակները։ Գրքի հեղինակներն են Ռուբեն Վարդանյանը, Սուրեն Կարապետյանը եւ Գեւորգ Հարությունյանը։ C++


text: «Առավոտ»-ն իր խմբագրականում գրում է. «Անկախ Հայաստանի ամենահայտնի եւ սիրված լրագրողներից մեկը վերջերս ինձ հետ զրույցում մի միտք հայտնեց, որն առնչվում է ոչ միայն մեր բնագավառին: 10:10 • 01.08.18 «Առավոտ». Հուլիսի 1-ի դրությամբ ՀՀ-ում 10.100-ով նվազել է մշտական բնակչության թիվը՝ նախորդ տարվա նույն ժամանակահատվածի համեմատ «Հայաստանի Հանրապետության մշտական բնակչության թվաքանակն այս տարվա 5 ամիսներին նախորդ տարվա նույն ժամանակահատվածի համեմատ նվազել է 10 հազար 100-ով: Ազգային վիճակագրական ծառայությունը երեկ հրապարակել է... ««Առավոտ»-ի հարցին, թե հնարավո՞ր է մասնակցեք Երեւանի ավագանու ընտրություններին՝ հաշվի առնելով, որ սոցցանցերում կազմակերպված սոցհարցմանը քաղաքապետի թեկնածուների թվում նաեւ ձեր անունն է նշված... 09:32 • 01.08.18 «Ժողովուրդ». ՌԴ-ն միջամտում է ՀՀ ներքաղաքական խնդիրների՞ն. ՌԴ-ի պատասխանը՝ Նիկոլ Փաշինյանին «ՌԴ-ն ԱԳ նախարարի մակարդակով արձագանքել է Հայաստանում ներքաղաքական վերջին իրադարձություններին: Լրագրողի հարցին՝ «ինչպե՞ս կարող եք մեկնաբանել Հայաստանում տեղի ունեցող զարգացումները... «ՀՀ ՊՆ նյութատեխնիկական ապահովման դեպարտամենտը, որը բանակի համար կարեւոր նշանակություն ունեցող ոլորտներից մեկն է, տեւական ժամանակ մնացել է առանց ղեկավարի: Այդ պաշտոնում նշանակման հարցը ՊՆ ղեկավարների համար դարձել է խնդիր: «Կարծես թե որոշված է՝ ՀՀ խորհրդարանական արտահերթ ընտրություններն անցկացվելու են հաջորդ տարվա գարնանը՝ ապրիլ-մայիս ամիսներին: Միայն թե, ինչպես պնդում են «Ժողովուրդ» օրաթերթի լավատեղյակ աղբյուրները...


Դեպքի առթիվ հարուցվել է քրեական գործ՝ ՀՀ քրեական օրենսգրքի 177-րդ հոդվածի 2-րդ մասի 3-րդ կետով, որով նախաքննությունն իրականացվում է Երեւան քաղաքի քննչական վարչության Կենտրոն եւ Նորք-Մարաշ վարչական շրջանների քննչական բաժնում:


Լրատվություն Մամլո հաղորդագրություններ Նախագահը ներկա է գտնվել Հայաստանում առաջին ֆաբլաբերի բացման եւ «Այբ» միջին դպրոցի նոր մասնաշենքի հիմնարկեքի արարողություններին 10.10.2015 - 1000x682px - 354 Կբ - 1000x665px - 281 Կբ - 1000x666px - 153 Կբ - 1000x1015px - 456 Կբ - 800x500px - 162 Կբ - 1000x665px - 374 Կբ - 1000x665px - 379 Կբ - 1000x665px - 328 Կբ - 1000x665px - 380 Կբ Նախագահ Սերժ Սարգսյանն այսօր «Այբ» կրթական ավանում մասնակցել է Հայաստանում առաջին արհեստանոց-լաբորատորիաների՝ ֆաբլաբերի բացման եւ «Այբ» միջին դպրոցի նոր մասնաշենքի հիմնարկեքի արարողություններին: Հատուկ սարքավորումներով եւ անհրաժեշտ նյութերով հագեցած առաջին ֆաբլաբերը, պատասխանատուների ներկայացմամբ, հնարավորություն կտան խթանելու ինչպես «Այբ» դպրոցի եւ Դիլիջանի կենտրոնական դպրոցի շրջանակներում արտադրական ձեւանմուշների ստեղծման գիտահետազոտական աշխատանքները ռոբոտաշինության, ֆիզիկայի, տեխնոլոգիայի, մեքենաշինության եւ այլ ոլորտներում, այնպես էլ հետազոտությունների նոր հարթակ կստեղծեն հայ երիտասարդ գիտնականների համար: Հանրապետության Նախագահը ծանոթացել է կրթությունը կիրառական դարձնող եւ ամբողջ աշխարհում լայն տարածում ստացած նորարարական լաբորատորիաների ներդրման հայաստանյան ծրագրին, որը կյանքի է կոչվել Մասաչուսեթսի տեխնոլոգիական ինստիտուտի հետ դեռեւս 2013 թվականին «Այբ» կրթական հիմնադրամի համագործակցության շնորհիվ եւ ՀՀ Կենտրոնական բանկի ու ՎիվաՍել-ՄՏՍ ընկերության աջակցությամբ: «Այբ» կրթական հանգույցի բաղադրիչներից մեկը հանդիսացող «Այբ» միջին դպրոցի նոր մասնաշենքի հիմնարկեքի կապակցությամբ Նախագահին տեղեկացրել են, որ շենքը կբավարարի 5-9-րդ դասարանցի 180 աշակերտների ուսումնառության պահանջները: Այն կունենա բազմաթիվ լաբորատորիաներ ու արհեստանոցներ, արվեստի ու արհեստի ստուդիաներ, մարզասրահ, դահլիճ-ամֆիթատրոն, հանգստի եւ խաղի գոտիներ:


Լրատվություն Շնորհավորական 01.10.2014 / Նախագահ Սերժ Սարգսյանը շնորհավորական ուղերձ է հղել Չինաստանի Նախագահ Սի Ծինփինին Նախագահ Սերժ Սարգսյանն այսօր շնորհավորական ուղերձ է հղել Չինաստանի Ժողովրդական Հանրապետության Նախագահ Սի Ծինփինին՝ երկրիի ազգային տոնի` Չինաստանի Ժողովրդական Հանրապետության կազմավորման 65-րդ տարեդարձի կապակցությամբ: 01.10.2014 / Նախագահ Սերժ Սարգսյանը շնորհավորական ուղերձ է հղել Նիգերիայի Նախագահ Գուդլաք Ջոնաթանին 2035 Նախագահ Սերժ Սարգսյանն այսօր շնորհավորական ուղերձ է հղել Նիգերիայի Դաշնային Հանրապետության Նախագահ Գուդլաք Ջոնաթանին՝ երկրի ազգային տոնի՝ Անկախության օրվա առթիվ: 30.09.2014 / Նախագահ Սերժ Սարգսյանը շնորհավորական ուղերձ է հղել Բոտսվանիայի Նախագահ Կհամա Յան Կհամային Նախագահ Սերժ Սարգսյանն այսօր շնորհավորական ուղերձ է հղել Բոտսվանիայի Հանրապետության Նախագահ լեյտենանտ-գեներալ Կհամա Յան Կհամային՝ երկրի ազգային տոնի՝ Անկախության օրվա առթիվ: 28.09.2014 / Նախագահը շնորհավորական ուղերձ է հղել Նիկոլայ Ռիժկովին՝ ծննդյան 85-ամյակի առթիվ Նախագահ Սերժ Սարգսյանն այսօր շնորհավորական ուղերձ է հղել ՀՀ Ազգային ժողովի եւ ՌԴ Դաշնային ժողովի միջեւ միջխորհրդարանական համագործակցության հանձնաժողովի համանախագահ, Հայաստանի ազգային հերոս Նիկոլայ Ռիժկովին՝ ծննդյան 85-ամյակի առթիվ: «Հարգելի Նիկոլայ Իվանի, Սրտանց շնորհավորում եմ Ձեզ 85-ամյա փառահեղ հոբելյանի կապակցությամբ: Պետական գործչի Ձեր երկարամյա փորձը, պրոֆեսիոնալիզմի բարձր մակարդակը, վերլուծական միտքը, առաջնորդի որակները եւ խորաթափանցությունն իրենց ծանրակշիռ... 25.09.2014 / Նախագահը շնորհավորական ուղերձ է հղել Արթուր Չիլինգարովին՝ ծննդյան 75-ամյակի առթիվ Նախագահ Սերժ Սարգսյանն այսօր շնորհավորական ուղերձ է հղել ՌԴ դաշնային ժողովի դաշնության խորհրդի անդամ Արթուր Չիլինգարովին՝ ծննդյան 75-ամյակի առթիվ: «Հարգելի Արթուր Նիկոլայի, Սրտանց շնորհավորում եմ Ձեզ 75-ամյա հոբելյանի կապակցությամբ: Որպես մեծ գիտնական, Դուք, անկասկած, հսկայական ներդրում եք ունեցել օվկիանոսագիտության եւ բեւեռախուզության ոլորտներում ինչպես խորհրդային, այնպես էլ ժամանակակից ռուսաստանյան գիտական մտքի զարգացման գործում: Արկտիկայի եւ Անտարկտիկայի Ձեր գիտական նվաճումը... 24.09.2014 / Նախագահ Սերժ Սարգսյանի շնորհավորական ուղերձը Հայաստանի հրեական համայնքին՝ Ռոշ ա Շանայի առթիվ Հայաստանի հրեական համայնքի սիրելի՛ ներկայացուցիչներ, Ջերմորեն շնորհավորում եմ ձեզ հրեական նոր տարվա՝ Ռոշ ա Շանայի կապակցությամբ: Մաղթում եմ ձեզ տոնական բարձր տրամադրություն: Թող գալիք տարին Հայաստանի մեր հրեա հայրենակիցների եւ ողջ հրեա ժողովրդի համար լինի խաղաղության, արարման ու լիության տարի: Թող շարունակեն զարգանալ դարերի եւ հազարամյակների պատմություն ունեցող հայ եւ հրեա ժողովուրդների բարեկամությունն ու համագործակցությունը:


text: Գեղամյան. «Փայլանի հարցը պետք է դիտարկել Թուրքիայի քաղաքական գործընթացների համատեքստում» 04:46 17 փետրվարի 2019 © Photo : provided by Varujan Geghamyan 15:16 13.04.2018 Ստանալ կարճ հղումը Թուրքական ԶԼՄ–ները հայտնել են, որ Թուրքիայի խորհրդարանի Քրդամետ Ժողովուրդների դեմոկրատական կուսակցության պատգամավոր Փայլանը նույն կուսակցության մյուս 7 խորհրդարանականների հետ կարող են զրկվել պատգամավորական անձեռնմխելիությունից։ Sputnik Արմենիայի հետ զրույցում թուրքագետ Վարուժան Գեղամյանն ասում է, որ Փայլանի հարցը պետք է դիտարկել Թուրքիայում տեղի ունեցող քաղաքական գործընթացների ողջ համատեքստում` իշխանության կողմից ճնշման փորձերը, ցանկացած ընդդիմադիր գործչի, ուժի քննադատելու հնարավորությունից զրկելը։ «Փայլանը առավել ընդդիմադիր եւ իշխանություններին հակազդող կուսակցության ներկայացուցիչներից է։ Իր վճռական դիրքորոշմամբ կուսակցությունը շատ է տարբերվում իշխանությունների կողմից իրականացվող քաղաքականությունից։ Սակայն Փայլանին ընկալում են ճիշտ նույն կերպ, ինչպես ազգային փոքրամասնությունների ներկայացուցիչներին, այդ պատճառով հայկական ԶԼՄ–ներում եւ որոշ արտասահմանյան մամուլում հիշատակվում է նրա հայկական ծագումը», – ասաց Գեղամյանը։ Սակայն, թուրքագետի կարծիքով, իրավական եւ, առավել եւս, քաղաքական տեսանկյունից նա ոչինչով չի տարբերվում մյուս ընդդիմադիրներից։ Ավելին` Փայլանն ամենաազդեցիկ քաղաքական գործիչը չէ ։


«Հայանտառ»-ը պետք է ունենա տրամաբանական կոնֆիգուրացիա. Կարեն Կարապետյան - yerkir.am «Հայանտառ»-ը պետք է ունենա տրամաբանական կոնֆիգուրացիա. Կարեն Կարապետյան 9 Նոյեմբերի 2017, 19:40 20 Նոյեմբերի 2018, 21:35 Տնտեսական աճի տեմպը շարունակում է անկում ապրել. Հրանտ Բագ... 20 Նոյեմբերի 2018, 15:40 Շարունակվող եւ անկանխատեսելի գնաճ... 19 Նոյեմբերի 2018, 18:53 Հայտարարագրել դեռեւս չի նշանակում հարկել. ՊԵԿ նախագահի պար... 19 Նոյեմբերի 2018, 16:55 19 Նոյեմբերի 2018, 16:04 Եթե պետությունը հարկում է եկամուտները, փոխարենն ի՞նչ է առ... Այս պահին միայն եկամուտները հարկելու խնդիր չպետք է դրվի. ... 19 Նոյեմբերի 2018, 14:14 Նոյեմբերի 22-ից շրջանառության մեջ կդրվեն նոր թղթադրամներ... 16 Նոյեմբերի 2018, 17:14 Իտալիայի կառուցապատող ընկերությունների ասոցիացիայի ներկայ... Կարասինը Բրյուսելում քննարկել է ԵՄ-ԵԱՏՄ փոխգործակցության ... Աշխատավարձերը, կենսաթոշակները պետք է բարձրացնել. Սուրեն Պ... 20 Նոյեմբերի 2018, 18:47Քննարկումներ` Բերձոր քաղաքի ՀՅԴ կենտրոնում...


text: ՔԿՀ-ներում կա մի խնդիր, որի մասին լռում ենք. Արթուր Սաքունց | Հելսինկյան Քաղաքացիական Ասամբլեայի Վանաձորի գրասենյակ 13:24, October 13, 2017 | Այլ լրատվամիջոցներ, Նորություններ | Քրեակատարողական հիմնարկներ Կա մի խնդիր, որի մասին լռում ենք. դա ՔԿՀ-ներում չգրված կանոնների, հիերարխիկ կանոնների հետ կապված հարցերն են: «Ի՞նչ բարեփոխումներ կբերի քրեակատարողական համակարգում 2018-2038 թթ. ռազմավարության ծրագիրը» թեմայով քննարկման ժամանակ նշել է ՀՔԱ Վանաձորի գրասենյակի ղեկավար Արթուր Սաքունցը: «Սա հիմնական «ինստիտուտներից» մեկն է, որը որոշիչ դեր է խաղում, որը նույնիսկ արդեն գոյություն ունի նորակառույց «Արմավիր» քրեակատարողական հիմնարկում: Այսինքն շենքը նոր է, բայց բովանդակությունը հինն է մնացել: Ռազմավարության մեջ չենք տեսնում, թե ինչպես է լուծվելու այս հարցը»,- ընդգծեց Սաքունցը: Իր հերթին ՔԿՀ-ներում հասարակական վերահսկողություն իրականացնող հասարակական դիտորդների խմբի անդամ Ռոբերտ Ռեւազյանը նշեց. «Ակնհայտ է, որ ՔԿՀ-ներում շերտավորումներ կան, խտրական դրսեւորումներ: Ամենակարեւոր խնդիրներից մեկն է: Դա նաեւ կրկնահանցագործությունների պատճառ է»:


text: Օգոստոսի 20, տարվա 232-րդ (նահանջ տարիներին՝ 233-րդ) օրն է։ Տարվա ավարտին մնում է 133 օր։ Դեպքեր 636՝ արաբների լիակատար հաղթանակով ավարտվում է վեց օր տեւած Յարմուք գետի ճակատամարտը 1925՝ բացվում է Հռոմի մետրոյի առաջին գիծը 1988՝ ավարտվում է 1980 թ.-ից ընթացող Իրանա-իրաքյան պատերազմը 1991 - Էստոնիան անկախացավ Սովետական Միությունից Ծնունդներ 1561 - Յակոպո Պերի Jacopo Peri իտալացի կոմպոզիտոր 1886 - Տիգրան Մուշեղյան, հայ նշանավոր ֆիզիոլոգ, 1973 թվականից ԵՊՀ ֆիզիոլոգիայի ամբիոնը կրում է նրա անունը (մ. 1935) 1890 - Հովարդ Ֆիլիպս Լավքրաֆտ ամերիկացի սարսափ ժանրի գրող 1900 - Գրիգոր Շլդյան, հայ նկարիչ (վ. 1985) 1935 - Ռոն Փոլ Ron Paul ամերիկացի բժիշկ, գրող եւ քաղաքական գործիչ 1964 - Ջուզեպպե Ջանինի, իտալացի նախկին ֆուտբոլիստ 1974՝ Էմի Ադամս Amy Adams ամերիկացի դերասանուհի Մաքսիմ Վենգերով Максим Венгеров ջութակահար 1982 - Մեգան Օրի Meghan Ory կանադացի դերասանուհի 1983՝ Էնդրյու Գարֆիլդ Andrew Garfield ամերիկացի եւ բրիտանացի դերասան Յուրի Ժիրկով Юрий Жирков ռուս ֆուտբոլիստ 1992 - Դեմի Լովատո Demi Lovato ամերիկացի երգչուհի եւ դերասանուհի Մահեր 1974՝ Շահան Շահնուր, հայ գրող Ալիսա Կոոնեն, դերասանուհի 2007 - Էդուարդ Իսաբեկյան, հայ նշանավոր նկարիչ (ծ. 1914) 2008՝ Սերգեյ Մերգելյան, մաթեմատիկոս Խուա Գո Ֆեն, չին քաղաքական եւ պետական գործիչ Արցախի պատերազմում զոհվածներ՝ 1994 - Հրանտ Անդրյան Տոներ Էստոնիա՝ Անկախությունը վերականգնելու օր Սենեգալ՝ Անկախության օր Ծանոթագրություններ


Documents Decrees of the President of RA 29.08.2017 Ա. ՆԱԶԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐԻ ՏԵՂԱԿԱԼԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ 22.07.2017 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԸՆԴՀԱՆՈՒՐ ԻՐԱՎԱՍՈՒԹՅԱՆ ԱՌԱՋԻՆ ԱՏՅԱՆԻ ԴԱՏԱՐԱՆԻ ԴԱՏԱՎՈՐ Հ. ՄՈՎՍԵՍՅԱՆԻ ԼԻԱԶՈՐՈՒԹՅՈՒՆՆԵՐԸ ԴԱԴԱՐԱԾ ՀԱՄԱՐԵԼՈՒ ՄԱՍԻՆ 14.07.2017 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶԻՆ ԱՌԸՆԹԵՐ ԷԹԻԿԱՅԻ ՀԱՆՁՆԱԺՈՂՈՎԻ ԱՆԴԱՄՆԵՐ ՆՇԱՆԱԿԵԼՈՒ ՄԱՍԻՆ 12.07.2017 Ա. ԱՐԶՈՒՄԱՆՅԱՆԻՆ ԴԱՆԻԱՅԻ ԹԱԳԱՎՈՐՈՒԹՅՈՒՆՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԿԱՐԳ ԵՎ ԼԻԱԶՈՐ ԴԵՍՊԱՆ ՆՇԱՆԱԿԵԼՈՒ ՄԱՍԻՆ 12.07.2017 Հ. ԱՂԱՋԱՆՅԱՆԻՆ ԴԱՆԻԱՅԻ ԹԱԳԱՎՈՐՈՒԹՅՈՒՆՈՒՄ ԵՎ ՆՈՐՎԵԳԻԱՅԻ ԹԱԳԱՎՈՐՈՒԹՅՈՒՆՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԿԱՐԳ ԵՎ ԼԻԱԶՈՐ ԴԵՍՊԱՆԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ 12.07.2017 Լ. ՄԱՐՏԻՐՈՍՅԱՆԻՆ ԿԱՆԱԴԱՅՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԿԱՐԳ ԵՎ ԼԻԱԶՈՐ ԴԵՍՊԱՆ ՆՇԱՆԱԿԵԼՈՒ ՄԱՍԻՆ 12.07.2017 Ա. ԵԳԱՆՅԱՆԻՆ ԿԱՆԱԴԱՅՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԿԱՐԳ ԵՎ ԼԻԱԶՈՐ ԴԵՍՊԱՆԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ 2161


Զինծառայողն ահազանգում է՝ հոգեպես ճնշված վիճակում է - Shabat.am 13 Փետրվար, 2019 15:44 Պաշտպանության նախարարության N զորամասի զինծառայողն ահազանգում է՝ հոգեպես ճնշված վիճակում է, պատճառը՝ սահմանափակումով ծառայությունն է։ Խոսքը՝ վերաբերվում է գիշերամիզության խնդիր ունեցող զինծառայողներին։ «Պաշտպանության նախարարությունը կոնկրետ այս հարցին որեւէ լուծում չի տվել, ծառայության այս 6 ամիսն էլ նույն կերպ է շարունակվում։ Հիմա մենք մտածում ենք, որ հնարավոր է ինչ-որ լուծում են տվել, բայց դա մեր վրա չի անդրադարձել»,- Shabat.am-ի հետ զրույցում ասաց զինվորը։ Զինծառայողի խոսքով՝ իրենք հոգեպես ճնշված վիճակում են գտնվում. «Գնում ենք օտպուսկ, հարազատները, բարեկամները բոլոր գիտեն, որ էս հոդվածով, էս չաստում ծառայում ես, քեզ վատ ես զգում, ծանր են տանում»։ Զինվորի խոսքով՝ գիշերամիզությամբ տառապող զինծառայողները ծառայում են առանձին զորամասերում, մյուս զինվորներն էլ տեղյակ են լինում խնդիրների մասին. «Դե էն զինվորը, ով առողջ ա , լավ աչքով չի նայում սենց հիվանդությանը, սա նենց հիվանդություն ա, որ ամեն մարդ մի ձեւ ա ընկալում։ Մենք խնդրի վերաբերյալ Նիկոլ Փաշինյանի ֆեյսբուքյան էջին էինք գրել, պատասխանել էր Արփի Դավոյանը, ասելով, որ հարցին կտանք բավարար լուծում, բայց դա 3-4 ամիս առաջ, սակայն ոչ մի լուծում չի եղել։ Մի ամիս առաջ գնացել, կամիսիա էինք անցել, բոլորի մոտ հաստատվել է, որ էս հիվանդությունը ունեն, բայց էլի եկել ենք մեր ծառայությունը շարունակում ենք»։ Shabat.am-ի խմբագրություն զանգարած այս զինծառողը տեղեկություններ ուներ, որ 2019թ.-ից սկսված վերոնշյալ խնդիր ունեցող զինծառայողները չեն զորակոչվել բանակ, տեղեկությունը փորձեցինք ճշտել Պաշտպանության նախարարի խոսնակ Արծրուն Հովհաննիսյանից. «Իհարկե զորակոչվել են, բայց ստատիստիկա հիմա չեմ կարող Ձեզ ասել»։ Մեր հարցին, տվյալ զինծառայողներին հատուկ արտոնություններ տրվում են, թե՞ ոչ. Հովհաննիսյան ասաց. «Իրենք առանձին պայմաններում են ծառայում»։